title: Oniipa

text: Vuonna 1922 aloitettiin Oniipan seminaarissa myös pappien koulutus erityisellä pappisluokalla, ja ensimmäisellä kurssilla oli 18 oppilasta. Näistä yksi ilmeisesti putosi pian pois, koska vuoteen 1925 tultaessa oppilaita oli 17. Lähetysjohtaja Matti Tarkkasen tarkastusmatkalla tuona vuonna Tarkkanen vihki heistä muutamat papeiksi Tampereen piispan antamien erityisvaltuuksien turvin.


title: Oniipa

text: Lähetysjohtaja ei ryhtynyt tenttaamaan pappiskokelaita, vaan tyytyi kuulemaan heidän kertomuksiaan siitä, miten olivat kääntyneet kristityiksi ja millainen heidän uskonnollinen kehityksensä oli ollut. Kun kaikkien vihkiminen papeiksi ei ollut mahdollista, valinta tehtiin kokelaiden iän ja kokemuksen perusteella, sekä sen perusteella, missä tarvittaisiin apupappeja. Erikseen selvitettiin sitä, millaista tukea he tulisivat tehtävässään saamaan vaimoiltaan.


title: Oniipa

text: Papeiksi vihittiin lopulta seitsemän miestä: Simson Shituua, Juuso Ngaikukuete, Nabot Manasse, Obadja Iihuhua, Sakeus Iihuhua (jotka olivat veljekset), Gideon Iitula ja Paulus Hamutenya. Heidän lisäkseen vihittiin myös kymmenen muuta miestä saarnavirkaan.


title: Oniipa

text: Vuonna 1928 Oniipan seminaarin johtajaksi tuli Erkki Lehto, joka kehitti toimintaa huomattavasti. Hän matkusti Etelä-Afrikkaan tutustumaan liittovaltion koulutusjärjestelmään. Hän vaikutti myös siihen, mikä tuli olemaan seminaarin opetuskieli.


title: Oniipa

text: Vastakkain kielikysymyksessä olivat englanti ja afrikaans. Valituksi tuli afrikaans seuraavista syistä: englantia ei juuri käytetty Lounais-Afrikassa ja saksan kieli oli joutunut väistymään, koska Saksa oli menettänyt siirtomaansa. Afrikaans oli Etelä-Afrikassa tasavertaisessa asemassa englannin kanssa, ja afrikaansin katsottiin olevan helpommin opittavissa kuin englannin. Näin valinta kääntyi afrikaansiin.


title: Oniipa

text: Seminaarin pappisluokka siirrettiin 1940-luvulla Elimiin, ja 1960-luvulla Otjimbingween Hereromaalle. 1960-luvulle tultaessa opettajaseminaarikin siirtyi pois Oniipasta, eteläisessä Oukwanyamassa sijainneelle Ongwedivan lähetysasemalle, joka oli perustettu 1926. Oniipaan jäi lähinnä Ambo-Kavangon kirkon keskushallinto sekä Suomen Lähetysseuran hallinto. Piispanistuin sinne perustettiin 1963, kun oman kylän poika Leonard Auala vihittiin Ambo-Kavangon kirkon ensimmäiseksi piispaksi.


title: Persona 2

text: Persona 2 () on japanilainen Atluksen roolipelien muodostama duologia. Duologian pelit ovat lisänimiltään Innocent Sin () ja Eternal Punishment (). Pelit toimivat jatko-osana pelille "".


title: Persona 2

text: Molemmat pelit ilmestyivät uudelleenjulkaisuna PlayStation Portablelle vuonna 2011.


title: Persona 2

text: Ensimmäisen "Persona"-pelin pelaamisesta "Persona 2" eroaa seuraavilla tavoilla:


title: Persona 2

text: "Innocent Sinin" juoni sijoittuu kolme vuotta edellisen pelin jälkeen. Tapahtumapaikkana toimii yli miljoonan asukkaan metropoli nimeltä Sumaru. Pelin hiljainen protagonisti on Tatsuya Suou (pelaaja voi kuitenkin antaa hänelle uuden nimen), joka opiskelee Seitsemän Sisaruksen lukiossa ("Seven Sisters High School").


title: Persona 2

text: Tatsuya ja sekä opiskelija nimeltä Lisa Silverman saapuvat Sumarun vankilan lähelle Kasugayaman lukiossa opiskelevan Eikichi Mishinan pyynnöstä. Yhtäkkiä he kolme tapaavat Filemonin ja saavat kyvyn käyttää Persoonaa. Eikichin toverit kokeilevat kutsua Jokerin, hovinarriksi pukeutuneen miehen, jonka huhutaan toteuttavan toiveita. Mutta jos joku epäonnistuu tai ei kykene esittämään sitä, Jokeri vie hänen "ihanteellisen energiansa" ja muuttaa sen tämän Varjominäksi ("Shadow Self"). Jokeri tekee tämän Eikichin tovereille väittäen Tatsuyan, Lisan ja Eikichin tehneen hänelle jotain kauheaa vuosia sitten ja haluaa kostaa.


title: Persona 2

text: Seitsemän Sisaruksen lukioon leviää huhu, että lukion tunnus olisi kirottu ja lisäksi sinne alkaa ilmestyä demoneita. Persoonan-käyttäjät tapaavat toimittaja Maya Amanon sekä edellisestä pelistä tutun Yukinon Mayuzumin, joka toimii Mayan valokuvaajana. Tatsuyan ja muiden tavoin hekin jäljittävät Jokeria ja demonien hyökätessä Maya huomaa olevansa myös Persoonan-käyttäjä. Taisteltuaan jonkin aikaa he saapuvat kellotorniin, jossa kerran opettaja nimeltä Akinari Kashihara oli tehnyt itsemurhan. Tornissa he tapaavat jälleen Jokerin ja lukion rehtori paljastuu hänen kannattajakseen.


title: Persona 2

text: Löytyään rehtorin Persoonan-käyttäjät etsivät tietoa kirousta koskevasta huhusta yökerho Zodiacista. Paljastuu, että huhun levityksen takana oli Kasugayaman lukion oppilaskunnan puheenjohtaja, joka myös varasti lukion tanssiaisten aikana opiskelijoilta ihanteellista energiaa ja varastoivan sitä kristallikalloon. Hävittyään taistelun Tatsuyan ryhmää vastaan Yasuo kertoo kuuluvansa Naamioituneeseen piiriin ("Masked Circle"), Jokeria palvelevaan kulttiin. Kultin neljä ylintä jäsentä, "Johtajat" ("Executives"), keräävät ihanteellista energiaa muualta omiin kristallikalloihinsa.


title: Persona 2

text: Myöhemmin paljastuu että Tatsuya, Lisa, Eikichi ja Maya olivat tunteneet 10 vuotta sitten Kashiharan pojan, Jun Kurosun. Junin isäksi naamioitunut sekä Takahisa Kandorin toimia edellisessä pelissä manipuloinut Nyarlathotep oli uskotellut hänelle Mayan kuolleen tulipalossa ja siten saanut tämän ryhtymään Jokeriksi. Adolf Hitlerin hahmossa ja todelliseksi muuttamansa Hitlerin eliittijoukon, Viimeisen Pataljoonan ("Last Batallion"), avulla Nyarlathotep aktivoi Jokerin viemällä ihanteellisella energialla Sumarun alla olleen avaruusalus Xibalban, joka kuului ihmisten evoluutiota edistäneille avaruusolioille. Hävittyään taistelun Tatsuyan ryhmää vastaan ja menetettyään voimansa, Jun palaa järkiinsä. Yukino luovuttaa hänelle oman Persoona-voimansa ja Jun liittyy muiden joukkoon estäkseen Nyarlathotepin suunnitelmat.


title: Persona 2

text: Viimeisen taistelun jälkeen kaikki tapahtunut paljastuu osaksi Filmeonin ja Nyarlathotepin koetta, joka testaisi voivatko ihmiset tulla täydellisiksi vai tuhoavatko he itsensä. Mutta sitten Maya joutuu Kohtalon keihään ("Spear of Destiny") lävistämäksi ja tämä täyttää Maian oraakkelin ennustuksen, jossa vastineeksi tiettyjen ihmisten tulemisesta valaistuneemmiksi muu maailma tuhoutuu. Ainoastaan Sumaru ja Xibalba säästyvät. Mutta Filemon kertoo Persoonan-käyttäjien voivan tiukasti keskittymällä hävittää aikajatkumosta heidän ensitapaamisensa. Tämä puolestaan aiheuttaa sen, että he oikeasti unohtavat kaiken yhdessä kokemansa. He hyväksyvät tämän, mutta Tatsuya päättää säilyttää omat muistonsa.


title: Persona 2

text: "Eternal Punishmentin" juoni sijoittuu muutama kuukausi "Innocent Sinin" jälkeen. Filemon oli Nyarlathotepin aiheuttaman tuhon peruuttamiseksi muuttanut aikajatkumoa, ettei edellisen pelin Persoonan-käyttäjistä Tatsuyaa lukuun ottamatta ei muistanut alkuperäisen aikajatkumon tapahtumia tai edes tavanneensa ryhmänsä muita jäseniä. Tällä kertaa Maya toimii hiljaisena protagonistina Tatsuyan Suoun sijaan.


title: Persona 2

text: Maya tutkii nimeä "JOKER" käyttävän sarjamurhaajan tapausta. Eräänä päivänä hän ja hänen huonetoverinsa Ulala Serizawa sekä Tatsuyan isoveli, rikosetsivä Katsuya Suou, tapaavat JOKERin Seitsemän Sisaruksen lukiossa, jossa tämä oli tappanut rehtorin. JOKER väittää tietävänsä "toisesta puolesta", jossa Maya oli ollut Persoonan-käyttäjä. Maya, Ulala ja Katsuya herättävät Persoonansa. Tämän jälkeen he menettävät tajuntansa ja tapaavat Filemonin, joka kertoo antaneensa tämän voiman heille.


title: Persona 2

text: JOKERin päästyä pakoon Katsuya raportoi tapahtuneesta esimiehilleen ja kerää tietoa JOKERiin liittyvistä huhuista mieheltä nimeltä Baofu, joka on myös Persoonan-käyttäjä. Hän paljastaa tietoa, joka vihjaili JOKERin olevan Morimoton mielisairaalasta paennut Tatsuya Sudou (alkuperäistä Jokeria palvellut Kuningas Leijona). Tieto oli peräisin tämän isältä, Tatsuzou Sudoulta, joka tämän sinne alun perin lähetti. Baofu mukanaan Mayan joukko aloittaa Tatsuya Sudoun etsinnän ja saavan selville tämän palanneen mielisairaalaan. Sudou sanoo saaneensa voimiensa tulleen huhujen sekä päässään kuulemansa äänen kautta. Hänen onnistuu paeta tälläkin kertaa.


title: Persona 2

text: Mayan ryhmä yhdessä heidän toimiaan tarkkailleen Tatsuyan kanssa löytävät Sudoun seuraavan kerran Taivasmuseosta, jossa hän otti Jun Kurosun panttivangikseen. Hän aktivoi museoon asettamansa pommit sytyttäen paikan tuleen, mutta Tatsuya auttaa Mayan ystävineen pakoon ilmalaivalla. Sudou seuraa heitä, mutta Tatsuyan avulla Maya ja muut lopulta tappavat hänet.


title: Persona 2

text: Tatsuya katoaa, mutta muut päättävät ottaa selvää Tatsuzou Sudoun suunnitelmista. Kesken tutkinnan Ulalaan langetettu kirous uhkaa muuttaa hänet uudeksi JOKERiksi. JOKER saadaan kuitenkin sinetöityä pois hänestä. Pian tämän jälkeen selviää, että ensimmäisestä "Persona"-pelistä tutut Kei Nanjo ja Eriko Kirishima tutkivat Tatsuzoun johtaman Uuden Maailmanjärjestyksen toimintaa ja epäilevät ennustaja Chizuru Ishigamin kuuluvan siihen. Hekin päättävät liittyä Mayan ryhmään.


title: Persona 2

text: Ryhmä löytää merenalaisista rauniosta Uuden Maailmanjärjestyksen piilopaikan, jossa he tapaavat myös Tatsuzoun sihterinä toimivan ja kuolleista nouseen Takahisa Kandorin. Chizurun ja Kandorin hävittyä taistelun Mayan ryhmää vastaan paljastuu, että kaikki tapahtunut oli alkuperäisen aikajatkumon tapahtumien tavoin Nyarlathotepin aikaansaannosta. Nyarlathotep oli käyttänyt hyväksi sitä, ettei Tatsuya ollut unohtanut niitä tapahtumia ja pyrki palauttamaan Mayan ja muiden muistot tuhoutuneesta, alkuperäisestä aikajatkumosta, tuodakseen sen takaisin. Tatsuya puolestaan vain lainasi ruumista, joka kuului hänen versiolleen uudesta aikajatkumosta, löytääkseen keinon Nyarlathotepin lopulliseen kukistamiseen.


title: Persona 2

text: Lopulta Persoonan-käyttäjät kohtaavat Nyarlathotepin tajunnan ja alitajunnan välisessä tilassa ja voittavat hänet. Mutta Filemonin tavoin Nyarlathotep oli osa ihmiskunnan sydäntä, eikä voinut siksi kadota lopullisesti. Hänet ainoastaan karkotettiin väliaikaisesti jonnekin tuntemattomaan paikkaan. Nyt molempien aikajatkumoiden Tatsuyan oli irtauduttava toisistaan ja palattava omiin maailmoihinsa. Alkuperäisen aikajatkumon Tatsuya joutuisi myös unohtamaan siteensä toisiin Persoonan-käyttäjiin ikuisiksi ajoiksi.


title: Sumitomo Life seimeihoken

text: Sumitomo Life Seimei Hoken (住友生命保険相互会社 Sumitomo Seimei Hoken Sōgo-gaisha, Sumisei) on vuonna 1907 perustettu japanilainen keskinäinen henkivakuutusyhtiö. Yhtiö on osa Sumitomo-yritysryvästä. Sen pääkonttori on Osakassa ja toinen merkittävä konttori Tokiossa. Kaikkiaan sillä on 71 toimistoa ja 1516 aluetoimipistettä.


title: Sumitomo Life seimeihoken

text: Sumitomo on Japanin neljänneksi suurin henkivakuutusyhtiö. Vuonna 2013 se laajensi toimintaansa ulkomaille ostamalla vähemmistöosakkuuden indeonesialaisesta yhtiöstä.


title: Suikki Jääskä

text: Esko ”Suikki” Jääskä (s. 12. tammikuuta 1950) on suomalainen muusikko, äänittäjä, musiikkistudioyrittäjä, musiikkiteknologian opettaja, sekä yksi Provinssirock-festivaalin perustajista. Hän toimii Seinäjoen Rytmi-instituutin hallituksen puheenjohtajana.


title: Suikki Jääskä

text: Jääskä on neljän vuosikymmenen ajan tehnyt musiikkiäänityksiä liikkuvalla studioautollaan eri puolilla Suomea. Hän on tallentanut etenkin suomalaisten kuorojen ja hengellisen musiikin esittäjien ohjelmistoa.


title: Suikki Jääskä

text: Jääskä on muusikkona enimmäkseen itseoppinut, mutta otti joitakin trumpettitunteja kapellimestari Antti Vainiolta. Hän on varsinaiselta ammattikoulutukseltaan hammaslaborantti. 1970-luvun alkupuolelta Suikki Jääskä muistetaan Seinäjoen seudulta isojen, puhallinsektioin varustettujen rock-yhtyeiden Super-Suikkis ja Bestsellers Orchestra perustajana, johtajana ja trumpetistina. Näiden yhtyeiden entisiä muusikoita kokoontui Jääskän aloitteesta syksyllä 2010 Seinäjoelle yhtä konserttia varten. Heistä Jääskä ja viisi muuta päätti jatkaa vakituisemminkin nimellä "Soulful of Blues with Soul Sisters and Downtown Horns" (SOB).


title: Suikki Jääskä

text: Suikki Jääskä toimii aktiivisesti eteläisen Afrikan musiikkia ja tanssia Suomessa edistävässä yhdistyksessä Good People ry. Vuonna 1990 hän oli yksi Seinäjoen populaarimusiikin keskuksen Rytmi-instituutin perustajia. Hän toimii yhä instituutin halituksen puheenjohtajana.


title: Suikki Jääskä

text: 1990-luvulta alkaen Jääskä on opettanut musiikkiteknologiaa Sibelius-Akatemiassa.


title: Keyence

text: Keyence on vuonna 1974 perustettu japanilainen teknologia-alan yritys, joka valmistaa monenlaisia antureita, sensoreita ja mittalaitteita. Vuonna 2012 sillä oli 25 tytäryhtiötä eri puolilla maailmaa. Yhtiö oli Forbesin innovatiivisimpien yritysten luettelossa sijalla 36.


title: Keyence

text: Yhtiön perustaja Takemitsu Takizaki on Forbesin listojen mukaan Japanin 7. rikkain mies. Hän johtaa yhtiötä edelleen 68-vuotiaana. Yhtiö on panostanut tuotekehitykseen, ja niinpä sillä on paljon patentteja.


title: Angelcunt (Tales of Desecration)

text: Angelcunt (Tales of Desecration) on suomalaisen black metal -yhtye Archgoatin EP-levy. Se julkaistiin vuonna 1993 levymerkillä Necropolis Records.


title: Kansai denryoku

text:
Kansai denryoku eli KEPCO (関西電力株式会社) on vuonna 1951 perustettu japanilainen voimayhtiö, joka toimii Kansain alueella.
Se tuottaa, siirtää ja jakelee sähköä eri puolilla Japania noin 13 miljoonalle asiakkaalle. Yhtiöllä on 165 voimalaa, joiden voimanlähteenä ovat vesivoima, ydinvoima, lämpövoima ja uudistuvat energianähteet.
KEPCOn päämaja sijaitsee Osakassa ja silla on ydinvomalat Oissa ja Takahamassa, Fukuin prefektuurissa.


title: Angelslaying Black Fucking Metal

text: Angelslaying Black Fucking Metal on suomalaisen black metal -yhtye Archgoatin toinen EP-levy. Se julkaistiin vuonna 2005 levymerkillä Hammer of Hate.


title: Angelslaying Black Fucking Metal

text: EP koostuu yhtyeen julkaisematta jääneelle esikoisalbumille nauhoitetuista kappaleista. Levystä julkaistiin rajoitettu 666:n kappaleen painos.


title: Heavenly Vulva (Christ’s Last Rites)

text: Heavenly Vulva (Christ's Last Rites) on Archgoatin kolmas EP-levy. Se julkaistiin vuonna 2011 levymerkillä Debemur Morti Productions.


title: The Aeon of the Angelslaying Darkness

text: The Aeon of the Angelslaying Darkness on suomalaisen black metal -yhtye Archgoatin kokoelma-albumi. Se julkaistiin vuonna 2010 levymerkillä Debemur Morti Productions.Kokonaiskesto: 48:53


title: The Aeon of the Angelslaying Darkness

text: Kokonaiskesto: 49:50


title: Neotherapsida

text: Neotherapsida on terapsidien kladi, johon kuuluvat Anomodontia sekä Theriodontia. Anomodontia on kuollut sukupuuttoon, mutta Theriodontia käsittää myös nisäkkäät esivanhempineen. Anomodontian ja Theriodontian väliset sukulaisuussuhteet eivät kuitenkaan ole vielä kovin hyvin selvillä, joten Neotherapsidan todellinen koostumus voi poiketa nykyisestä käsityksestä.


title: Neotherapsida

text: Rubidge & Sidor (2001):


title: Kajaanin seurakunta

text: Kajaanin seurakunta (ruotsiksi Kajana församling) kuuluu Suomen evankelis-luterilaisen kirkon Kuopion hiippakuntaan.


title: Kajaanin seurakunta

text: Nykyisen Kajaanin seurakunnan alue kuului alun perin Paltamon vanhaan emäseurakuntaan. Kajaanin linnan ympärille syntyi aikaa myöten kylä, jolle myönnettiin kaupunkioikeudet 1651. 1655 Kajaani erotettiin Paltamosta omaksi kirkkoherrakunnakseen. 1786 Kirkkoherran virka kuitenkin lakkautettiin ja Kajaani määrättiin jälleen Paltamon kappeliseurakunnaksi. Vuonna 1897 sekä Kajaanin kaupunki että Kajaanin maalaiskunta erotettiin omaksi kirkkoherrakunnaksi (ei ollut olemassa erikseen Kajaanin kaupunkiseurakunta- eikä Kajaanin maaseurakunta -nimistä seurakuntaa). Päätös realisoitui kuitenkin vasta vuonna 1927. Tällöin osia seurakunnasta liitettiin vastaperustettuun Vuolijoen seurakuntaan. Vuonna 2007 Kirkkohallitus päätti että Vuolijoen seurakunta lakkaa itsenäisenä seurakuntana ja se liitetään osaksi Kajaanin seurakuntaa, Vuolijoen kuntakin liitettiin samassa yhteydessä valtioneuvoston päätöksellä osaksi Kajaanin kaupunkia.


title: Kajaanin seurakunta

text: Vaikka hallinnollisesti Kajaanin seurakunta onkin yksi yhtenäinen alue, on se jaettu neljään toiminnalliseen alueeseen. Nämä ovat Lehtikangas, Linnantaus, Vuohenki ja Vuolijoki-Otanmäki.


title: Kajaanin seurakunta

text: Kajaanin seurakunnalla on kolme kirkkoa: seurakunnan pääkirkko, Paltaniemen kuvakirkko (Paltamon seurakunnan omistama) ja Vuolijoen kirkko. Lisäksi on Keskusseurakuntakoti, Lehtikankaan seurakuntakeskus, Linnantauksen seurakuntakeskus, Nakertajan seurakuntakoti, Puistolan seurakuntakoti, Otamäen seurakuntatalo sekä Vuolijoen seurakuntatalo. Leiri- ja kurssikeskuksia on kaksi: Männistön leirikeskus Vuolijoella sekä Joutenlammin kurssikeskus Salmijärvellä.


title: Kajaanin seurakunta

text:
Jacobus Petri Teudscovius e Tysk (1655-79)
Johan Antilius (Arctelius) (1680-1704)
Gabriel Erici Cajanus (1705-13)
Zacharias Forbus (1714-19)
Anders Hildén (1721-27)
Isak Rothovius (1728-32)
Lars Henrik Backman (1733-46)
Johan Frosterus (1747-63)
Olof Westzynthius (1764-81)
Gabriel Mathias Lescelius (1782-86)


title: Kajaanin seurakunta

text:
Johan Wichman (1787-96)
Simon Johan Castrén (1796-1807)
Anders Wichmann (1807-13)
Johan Reinhold Appelgren (1814-44)
Gustaf Fredrik Högman (1845-63)
Frans Napoleon Salonius (1865-77)
Johannes Zakarias Hartman (1881-93)
Johannes Väyrynen (1894-1925)


title: Dōjimajoki

text: Dōjimajoki () on joki Osakan keskustassa. Se syntyy kun Ōkawa jakaantuu kahteen haaraan, kulkee Nakanoshiman saaren pohjoispuolelta, yhtyy Tosaborijokeen ja muodostaa Ajijoen joka laskee Osakanlahteen.


title: Dōjimajoki

text: Jokea rakennettiin vuonna 1688. Sen rantakosteikkoja kuivatettiin rakennusmaaksi. Joen yli tehtiin viisi siltaa: Oe, Watanabe, Tamino, Tamae ja Funatsu. Oe- ja Watanabe-siltojen välisellä alueella aloitettiin tärkeät riisimarkkinat Dōjiman riisitorilla.


title: Tosaborijoki

text: Tosaborijoki () on joki Osakan keskustassa. Se syntyy kun Ōkawa jakaantuu kahteen haaraan, kulkee Nakanoshiman saaren eteläpuolelta, yhtyy Dōjimajokeen ja muodostaa Ajijoen joka laskee Osakanlahteen.


title: Tosaborijoki

text: Keskustassa kulkeva joki on tärkeä Osakan kaupunkikuvalle, ja se valaistaan iltaisin katuvalojen tyyppisillä lampuilla. Myös joen yli kulkeva Nishikibashin silta on näyttävä sinisessä juhlavalaistuksessaan.


title: Team Finland

text: Team Finland on verkosto, jonka toimintamalli pohjautuu vuoden 2011 hallitusohjelmaan. Team Finland -verkosto edistää Suomen ja suomalaisten yritysten menestymistä maailmalla. Verkosto kokoaa yhteen yritysten kansainvälistymistä, Suomeen suuntautuvia ulkomaisia investointeja ja Suomen maakuvaa edistävät valtiorahoitteiset toimijat ja niiden tarjoamat palvelut.


title: Team Finland

text: Team Finland -toiminnan strategiset painopisteet asettaa valtioneuvosto, jota tukee hallituskausittain vaihtuva taloudellisten ulkosuhteiden ohjausryhmä. Verkoston toimintaa koordinoi valtioneuvoston kanslian taloudellisten ulkosuhteiden yksikkö.


title: Team Finland

text: Taloudellisten ulkosuhteiden ohjausryhmä toimii pääministeri Alexander Stubbin alaisuudessa.


title: Team Finland

text: Ohjausryhmä koostuu hallituskausittain vaihtuvista asiantuntijajäsenistä ja on lisäksi avoin kaikille valtioneuvoston jäsenille.


title: Team Finland

text: Asiantuntijajäseniä ovat:


title: Team Finland

text: Seuraavat organisaatiot ovat osa Team Finland -verkostoa.


title: Punahammasahven

text: Punahammasahven ("Pagrus major") on hammasahvenien heimoon kuuluva kala. Sitä tavataan Tyynenmeren luoteisosassa lähellä Japania. Kala kasvaa tyypillisesti noin 30 cm pitkäksi.


title: Punahammasahven

text: Punahammasahven elää avomerellä yleensä 15-60 metrin, joskus jopa 200 metrin syvyydessä.


title: Punahammasahven

text: Japanissa se on ruokakalojen kuningas (hammasahvenet yleisesti 鯛 tai (Sparidae), punahammasahven 真鯛 madai (Pagrus major)). Maalis-huhtikuussa se tulee kutemaan Japanin rannikoille, ja erityisesti punertavia kutuasuisia kaloja arvostetaan saaliina. Sitä on kasvatettu 1980-luvulta alkaen. Nykyisin noin 75 prosenttia ruoaksi myydyistä punahammasahvenesta tulee kalankasvattamoista.


title: Pesäpallon suomensarja 1980

text: Pesäpallon suomensarja pelattiin 36. kerran kaudella 1980. Sarja pelattiin kolmessa lohkossa kaksinkertaisena sarjana. Lohkovoittajat Haminan Palloilijat, Kauhajoen Karhu ja Vimpelin Veto nousivat suoraan mestaruussarjaan kaudeksi 1981. Lohkojen kakkoset, kolmoset ja neloset nousivat uuteen ykkössarjaan kaudeksi 1981, eli todellisuudessa säilyttivät paikkansa toiseksi ylimmällä sarjatasolla. Sijoille 5-10 päätyneet joukkueet pysyivät Suomensarjassa, ts. putosivat kolmanneksi ylimmälle sarjatasolle. Maakuntasarjaan ei pudonnut yhtään joukkuetta.


title: Pesäpallon suomensarja 1980

text: Uusinta noususta SM-sarjaan: Hamina – Hongikko 8–0.


title: Data (täsmennyssivu)

text: Data voi tarkoittaa seuraavia asioita:


title: DATA

text:
DATA (sanoista ""Debt, AIDS, Trade, Africa""- eli Velka, AIDS, Kaupankäynti, Afrikka) on
U2-rockyhtyeen keulahahmon, laulaja Bonon yhdessä Bobby Shriverin ja Jubilee 2000-liikkeen aktivistien kanssa perustama yleishyödyllinen järjestö. DATA tähtäsi poistamaan Afrikasta velan ja AIDS/HIVin. DATA rohkaisi amerikkalaisia ottamaan yhteyttä senaattoreihin ja lainsäätäjiin ja valittuihin virkamiehiin.


title: DATA

text: Alkurahoitus tuli Bill ja Melinda Gates Foundationilta (Bill ja Melinda Gatesin säätiö), sijoittaja-rahoittaja George Sorosilta ja teknologia yrittäjä Edward W. Scottilta.


title: DATA

text: DATA oli myös perustamassa ONE-kampanjaa (ONE Campaign), joka myös tähtäsi Afrikan ongelmien poistamiseen.


title: DATA

text: Vuonna 2007, DATA ja ONE Campaign päättivät yhdistyä ja 2008 tammikuussa ne sulautuivat yhteen uutena nimenään ONE.


title: Bobby Shriver

text: Robert Sargent ”Bobby” Shriver III (s. 28. huhtikuuta 1954 Chicago) on yhdysvaltalainen aktivisti, lakimies ja toimittaja. Hän toimi kalifornialaisen Santa Monican kaupungin pormestarina vuonna 2010. Uskonnoltaan hän on katolinen.


title: Bobby Shriver

text: Shriverin isä on Sargent Shriver ja hänen äitinsä on Kennedy-sukua, Eunice Kennedy Shriver. Bobbylla on neljä sisarusta, joista yksi on Arnold Schwarzeneggerin vaimo Maria Shriver.


title: Bobby Shriver

text: Bobby Shriver on naimisissa Malissa Feruzzin kanssa. Hänellä on kaksi tytärtä.


title: Bobby Shriver

text: Shriver on toiminut lakimiehenä, toimittajana sekä myös elokuvatuottajana. Viimeksi mainitussa roolissa hän on tuottanut muun muassa vuoden 1994 elokuvan "Tosi valheita" sekä televisioelokuvan "Piinaava pako" (1998).


title: Bobby Shriver

text: Vuonna 2002 Bobby Shriver perusti yhdessä U2-rockyhtyeen keulahahmon Bonon ja Jubilee 2000-liikkeen aktivistien kanssa yleishyödyllisen DATA-järjestön Afrikan ongelmia poistamaan. DATAn tavoite oli toimia muun muassa luomalla tasa-arvoa ja oikeutta esimerkiksi velkojen anteeksiannolla.


title: Bobby Shriver

text: Vuonna 2006 Bobby Shriver ja Bono perustivat liiketoimintamalli PRODUCT (RED)in taistelemaan Afrikan AIDS-epidemiaa vastaan. PRODUCT (RED)in tuotteiden tuotosta 50 prosenttia menee Afrikan AIDS-lääkkeiden toimittamisen kustantamiseen.


title: Ba Đồn

text:
Ba Đồn on kaupunki Vietnamin pohjoisosassa, Quảng Bìnhin maakunnan pääkaupunki. Vuonna 2013 kaupungissa oli noin 115 196 asukasta.
Ba Đồn sijaitsee 54 kilometriä Đồng Hớista.


title: Janet Yellen

text: Janet Louise Yellen (s. 13. elokuuta 1946 Brooklyn, New York) on yhdysvaltalainen taloustieteilijä. Hän aloitti nelivuotiskauden Yhdysvaltain keskuspankin pääjohtajana 3. helmikuuta 2014. Yellen seurasi tehtävässä Ben Bernankea. Hän toimi aiemmin keskuspankin johtokunnan varapuheenjohtajana. Presidentti Trump siirsi Yellenin syrjään keskuspankin pääjohtajan tehtävästä marraskuussa 2017 ja nimitti hänen tilalleen oman valintansa, Jerome Powellin. Yellenin kausi päättyi virallisesti helmikuussa 2018.


title: Janet Yellen

text: Janet Yellen syntyi juutalaiseen perheeseen. Hän suoritti taloustieteen kandidaatin (B.A.) tutkinnon Brownin yliopistossa vuonna 1967 ja väitteli tohtoriksi (PhD) Yalen yliopistossa 1971. Vuosina 1971–1976 hän oli apulaisprofessori Harvardin yliopistossa ja työskenteli 1977–1978 Yhdsvaltain keskuspankissa ekonomistina. Vuosina 1978–1980 Yellen luennoi London School of Economicsissa ja aloitti vuonna 1980 Berkeleyn yliopistossa. Hänen erityisalojaan ovat makrotaloustiede ja työttömyyden mekanismit.


title: Janet Yellen

text: Yellenin puoliso on taloustieteilijä George Akerlof, joka sai vuonna 2001 Nobelin taloustieteen palkinnon. He tapasivat kummankin työskennellessä Yhdysvaltain keskuspankissa vuonna 1977 ja avioituivat seuraavana vuonna. Heillä on yksi lapsi.


title: Sobekhotep I

text: Sobekhotep I oli Egyptin farao. Hän oli 13. dynastian ensimmäinen hallitsija noin 3 800 vuotta sitten, ja hän hallitsi oletettavasti 4,5 vuotta, mikä oli pisin valtakausi noihin aikoihin.


title: Sobekhotep I

text: Hänen 60 tonnia painava kvartsiittisen sarkofaginsa löytyi vuonna 2013 mutta sen tunnistaminen hänelle kuuluvaksi tapahtui vuodenvaihteen 2013-2014 tienoilla. Tunnistus onnistui laatanpalojen avulla, joihin oli kaiverrettu hänen nimensä. Hän oli niissä kuvattu istumassa valtaistuimella. Hänestä on olemassa hyvin vähän tietoa, siksi löytö on merkittävä.


title: Sobekhotep I

text: On myös esitetty teorioita että hän olisi sama kuin Sobekhotep II.


title: Bredängin metroasema

text: Bredängin metroasema on Tukholman metron asema Bredängin kaupunginosassa. Asema kaupunginosaan avattiin 16. toukokuuta vuonna 1965, ja se oli tuolloin metroverkoston 62. asema. Se on osa metron punaista linjaa numero 14. Asemalta on matkaa Slussenin asemalle yhdeksän kilometriä.


title: Bredängin metroasema

text: Vuonna 2015 asemaa käytti arkisin 7 200 matkustajaa päivässä.


title: Farsta strandin metroasema

text: Farsta strandin metroasema on Tukholman metron asema, joka sijaitsee Farsta strandin kaupunginosassa. Se avattiin 29. elokuuta vuonna 1971. Asema on pääteasema metron vihreän linjan linjalle 18. Etäisyys Slussenin asemalle Farsta strandin asemalta on noin 10,4 kilometriä. Asemalla sijaitsee Fredrik Jacobsonin taidetta vuodelta 1993 ja Kristina Anshelmin taidetta vuodelta 1997.


title: Farsta strandin metroasema

text: Vuonna 2013 asemaa käytti arkisin 8 700 matkustajaa päivässä.


title: Fruängenin metroasema

text: Fruängenin metroasema on Tukholman metron asema Fruängenissä. Se avattiin liikenteelle 5. huhtikuuta 1964. Etäisyys Slussenin metroasemalle on 8,1 kilometriä. Asema sijaitsee 46,8 metrin korkeudella merenpinnasta.


title: Fruängenin metroasema

text: Vuonna 2015 asemaa käytti arkisin 8 200 matkustajaa päivässä.


title: Gubbängenin metroasema

text: Gubbängenin metroasema on asema Gubbängenissä, joka kuuluu Tukholman metroon. Gubbängenin metroasema avattiin 1. lokakuuta vuonna 1950. Se on osa T-bana 1 -linjaa ("vihreä linja"), ja etäisyys Slussenin asemalle on metroasemalta 6,7 kilometriä. Gubbängenin asema sijaitsee Hökarängenin ja Tallkrogenin asemien välissä. Asemalla on kaksi Ragnhild Alexanderssonin pronssiveistosta vuodelta 1994.


title: Gubbängenin metroasema

text: Vuonna 2013 asemaa käytti arkisin 7 700 matkustajaa päivässä.


title: Old Town Shamrocks

text: Old Town Shamrocks Rugby Club (OTS) on porvoolainen rugbyjoukkue, joka perustettiin vuonna 2011. Shamrocks osallistui ensimmäistä kertaa Suomen Mestaruussarjaan kaudella 2014. Kaudella 2017 Old Town Shamrocks ylsi semifinaaliin, jossa joukkue hävisi suomenmestaruuden voittaneelle Jyväskylä Rugby Clubille.


title: In Your Arms

text: In Your Arms on norjalaisen laulajaduo Nico & Vinzin kappale. Sen julkaisi Warner Music duon kolmantena singlenä 21. lokakuuta 2013. Kappaleelle on tehty myös musiikkivideo, joka julkaistiin videopalvelu YouTubessa singlen julkaisupäivänä. Kappale on päässyt listoille Norjassa ja Tanskassa.


title: In Your Arms

text: Digitaalinen lataus


title: Interaktiivinen media

text: Interaktiivinen media tarkoittaa vuorovaikutteista mediaa. Interaktiivinen media tieteenalana on erityisesti kiinnostunut median, yhteisöjen sekä ihmisten välisestä vuorovaikutuksesta. Vuorovaikutus tapahtuu digitaalisten tietokonepohjaisten sovellusten välityksellä.


title: Interaktiivinen media

text: Interaktiivisen median keskeisiä käsitteitä ovat hyperteksti, hypermedia, multimedia ja vuorovaikutteisuus. Vuorovaikutteisuudessa oleellista on sen molemminpuolisuus: tietokone ja sen käyttäjä ovat molemmat aktiivisessa roolissa. Toisaalta, koska kyse on nimenomaan median muodosta, käyttäjä on usein vuorovaikutuksessa myös muihin käyttäjiin tietokoneen välityksellä.


title: Interaktiivinen media

text: Hyperteksti muodostuu ei-lineaarisesta tekstistä, joka on rytmitetty linkkien välisillä solmukohdilla. Se eroaa perinteisestä lineaarisesta esitystavasta, sillä kaikkia tietoja ei tarvitse kirjoittaa samaan dokumenttiin vaan dokumentti voi sisältää viitteitä muihin teksteihin. Paras esimerkki hypertekstistä on html-koodi.


title: Interaktiivinen media

text: Multimedialla taas tarkoitetaan monia eri median muotoja yhdistävää mediaa, esimerkiksi elokuvat ja videopelit. Hyperteksti sekä multimedia yhdessä muodostavat hypermedian. Se tarkoittaa tärkeimpien multimedian elementtien vuorovaikutuksellista yhdistämistä hypertekstin linkkirakenteeseen. Hypermedian yhdistäminen vuorovaikutukseen tuottaa interaktiivisen median käsitteen.


title: Interaktiivinen media

text:
Itse oppiaineen kannalta keskeisiä aiheita opetuksessa ja tutkimuksessa ovat uudet mediat sekä digitaalinen kulttuuri. Lisäksi interaktiivisen median käsite on keskeinen esimerkiksi sosiaalinen median, videopelien sekä virtuaalisen todellisuuden tutkimuksessa.
Ensimmäisenä pohjoismaissa perustettiin Tampeereen yliopistoon Hypermedialaboratorio. Projektin tarkoituksena oli tutustuttaa opiskelijat ja tutkijat hypermedian käsitteeseen sekä sovelluksiin. Vuonna 1992 alussa hypermedialaboratorio aloitti toimintansa tietokonekeskuksen alaisena projektiorganisaationa.


title: Interaktiivinen media

text: Perusopiskelijoille laboratorio opetus alkaa lukuvuotena 1992-1993. Vuonna 1994 hypermedialaboratorion opetus hyväksyttiin osaksi taloudellis-hallinnollisen tiedekunnan opetusohjelmaa.


title: Interaktiivinen media

text: 1995 Hypermedialaboratorio lähti voimakkaaseen kasvuun ja alkoi muodostamaan suhteita niin yritysmaailmaan kuin Tampereen teknilliseen korkeakouluun. Tampereen teknillisen korkeakoulun kanssa tehty yhteistyö oli tärkeää, koska se tarjosi laboratoriolle sellaista teknistä osaamista, jota Tampereen yliopistolla ei vielä ollut.


title: Interaktiivinen media

text: Uusi informaatiotieteiden tiedekunta perustettiin, kun Hypermedialaboratorio liitettiin tiedekuntaan opetus- ja tutkimusyksiköksi muiden ainelaitosten vierelle. Vuonna 2009 Hypermedialaboratorio sulautettiin Informaatiotutkimuksen laitoksen kanssa uudeksi pääaineeksi informaatiotutkimus ja interaktiivinen media.


title: Interaktiivinen media

text: Tampereen yliopiston interaktiivisen median opintojen keskeisiin teemoihin kuuluu interaktiivisen median muutoksen, suunnittelun ja toteutuksen kysymyksiä ja käyttökulttuureita. Muita teemoja ovat median mahdollisuuksien analyysi, mediatekniset perusteet sekä interaktiivinen media osana yhteiskuntaa. Painoalueita ovat myös hypermedia opetuksessa ja oppimisessa, pelitutkimus, avoimet yhteisöt sekä sosiaalisen median esiasteet. Lisäksi sosiaalisen median suunnitteluun, käyttöön ja kokemuksiin liittyvät kysymykset kuuluvat opetukseen.


title: Interaktiivinen media

text: Nykyään Informaatiotutkimus ja interaktiivisen median tutkinto-ohjelman tavoitteena on kouluttaa asiantuntijoita nopeasti kehittyvään informaatioyhteiskuntaan. Informatiotutkimuksen ja interaktiivisen median tutkinto-ohjelmasta tulee luonnontieteen kandidaatteja sekä filosofian maistereita. He voivat työllistyä erilaisiin työyhteisöihin, kuten julkiselle, yksityiselle sekä tutkimus- ja opetussektorille.


title: Interaktiivinen media

text: Tampereen ammattikorkeakoulussa on englanninkielinen The Degree Programme in Media and Arts, joka tarjoaa yhtenä opintopolku-vaihtoehtona kuvataiteen (Fine Art) ja musiikintuottamisen (Music Production) lisäksi myös interaktiivisen median (Interactive Media) -tutkinnon. Interaktiivisen median linjalla voit opiskella mm. visuaalista suunnittelua, animaatiota, 3D-mallinnusta, käyttöliittymäsuunnittelua, liikegrafiikkaa, pelisuunnittelua, sekä verkko- ja sovellus-suunnittelua. Opinnot kestävät neljä vuotta, ovat 240 opintopisteen laajuisia ja tutkintonimikkeeksi tulee Bachelor of Culture and Arts (suomeksi Medianomi). Kuten muissakin ammattikorkeakouluissa, opiskelu on käytännönläheistä ja työharjoittelua tutkintoon kuuluu yhteensä 30:n opintopisteen verran, sekä neljännen vuoden opinnäytetyö.


title: Interaktiivinen media

text: Media and Arts -opiskelijat opiskelevat pääsääntöisesti Mediapoliksella Tampereella, jossa myös mm. YLE TV2 toimii. Tampereen Ammattikorkeakoulun interaktiivisen median linja tarjoaa myös mahdollisuuden opiskella kokonaisen vuoden TAMK: Games Academyssä Tampereen ammattikorkeakoulun pääkampuksella, jossa tehdään projekteina erilaisia videopelejä pienissä ryhmissä yhdessä tietojenkäsittely -opiskelijoiden kanssa.


title: Interaktiivinen media

text: Aalto-yliopiston taiteiden ja suunnittelun korkeakoulun median laitoksella voi opiskella Medialaboratorion koulutusohjelmassa. Opetuksen keskeisiä teemoja ovat uusmedian sisältötuotanto, 'tiedon design', vuorovaikutteinen kerronta, virtuaaliympäristöt sekä tulevaisuuden mediaratkaisut.


title: Interaktiivinen media

text: Jyväskylän yliopistossa tietojärjestelmätieteet sekä tietotekniikka tarjoavat suuntautumisvaihtoehtoja interaktiiviseen mediaan liittyen.


title: Interaktiivinen media

text: Media-alaan liittyvää koulutusta on tarjolla myös esimerkiksi ammattikorkeakoulu Metropoliassa, josta voi valmistua medianomiksi. Medianomit voivat suuntautua digitaalisen viestinnän puolelle, jossa keskeisiä aihealueita ovat verkkoteknologiat, informaatioarkkitehtuuri, sosiaalisen median konseptit ja palvelut sekä vuorovaikutteiset toiminnallisuudet.


title: Interaktiivinen media

text: Etelä-Kalifornian yliopistolla on School of Cinema-Television, jonka yksi osastoista on Interactive Media & Games Division. Sen rahoittajina toimivat muun muassa Microsoft ja Electronic Arts.


title: Interaktiivinen media

text: Miamin yliopistoon (Ohiossa) kuuluu The Armstrong Interactive Media Studies Institute (AIMS). AIMS tutkii digitaalisen teknologian aiheuttamia muutoksia tutkimuksessa.


title: Interaktiivinen media

text: Quinnipiacin yliopisto Connecticutissa tarjoaa interaktiivisen median maisteritutkinnon. Tutkinnon kurssien aiheina ovat mm. interaktiivisen median teoria, mediatuotanto, ohjelmointi, web-suunnittelu sekä animointi. Tarkoituksena on opettaa, kuinka perinteiset median tuotoksia voidaan muokata multimedian keinoin.


title: Interaktiivinen media

text: Tampereen yliopiston TRIM:stä käsin toimii kolme tutkimusryhmää FIRE, GAME ja RIME, joista kaksi viimeistä on keskittynyt enemmän interaktiivisen median tutkimiseen.


title: Interaktiivinen media

text: GAME, eli Game Research Lab, on suuntautunut pelitutkimukseen. Sen tutkimuskohteita ovat erityisesti pelaaja- ja pelikulttuuri, pelisuunnittelun tutkimus sekä pelien hyötykäyttö.


title: Interaktiivinen media

text: RIME tulee sanoista Research Group on Information and Media Practices. Sen keskeisenä tutkimusalueena ovat informaatio- ja mediakäytännöt. Esimerkkeinä tutkimuksen teemoista ovat sosiaalisen median hyödyntäminen tiedonhankinnassa, informaatiolukutaito sekä tietointensiivinen vuorovaikutus työyhteisössä.


title: Interaktiivinen media

text: Aalto-yliopiston taiteiden ja suunnittelun korkeakoulu Medialaboratorion alaisuudessa toimii viisi tutkimusryhmää.


title: Interaktiivinen media

text: Wienin teknillisellä yliopistolla toimii IMS-tutkimusryhmä (Interactive Media Systems). Sen tavoitteena on kehittää tutkimusta ja koulutusta multimedian alueella. Tutkimusaiheita ovat muun muassa lisätty todellisuus, virtuaalinen todellisuus sekä video- ja multimediaprosessit.


title: Interaktiivinen media

text: Digiajan natiivit ovat henkilöitä, jotka ovat syntyneet interaktiivisen median valtakautena. Heidän tulevat innovaationsa ja suhteensa interaktiiviseen mediaan kiinnostavat tutkijoita. Kiintoisia tutkimusalueita ovat myös interaktiivisen median vaikutukset yhteiskuntaan, koulutukseen sekä elinkeinoelämään.


title: Luz de la luna

text: Luz de la luna on belgialaisyhtye Paradision kappale. Sen julkaisi "Arcade Music Company" yhtyeen kymmenentenä singlenä 29. heinäkuuta 2003. Kappaleella duetoi myös Maria Del Rio. Kappaleelle on tehty myös musiikkivideo, joka julkaistiin musiikkikanavilla samana vuonna singlen kanssa sekä videopalvelu YouTubessa Paradision virallisella kanavalla kymmenen vuotta myöhemmin. Kuten Paradision uran jälkipuoliskon muut singlet, "Luz de la luna" ei myöskään päässyt lainkaan listoille.


title: Luz de la luna

text: CD single


title: Halti (täsmennyssivu)

text: Halti tarkoittaa seuraavia:


title: Satmatic

text: Satmatic Oy on Ulvilassa ja Keravalla toimiva sähkö- ja automaatiotekniikan yritys, joka toimii sopimusvalmistajana ja projektiluonteisesti. Yritys on osa virolaista pörssiyhtiö AS Harju Elekteriä. Satmaticin tuontantolaitos ja pääkonttori sijaitsevat Ulvilassa, Keravalla on myyntikonttori.


title: Satmatic

text: Satmatic valmistaa ja markkinoi automaatio-, sähkömekaniikka- ja sähkökäyttökeskuksia sekä sähkökojeistoja. Yritys tarjoaa myös niille suunnittelu-, asennus- ja huoltopalveluita.


title: Satmatic

text: Satmatic Oy perustettiin vuonna 1988 Poriin. Tuolloin aloitettiin suunnittelutoiminta ja kahtena seuraavana vuotena keskusvalmistus ja projektitoiminta, ja yritys siirrettiin Ulvilaan. Vuoden 1997 joulukuussa Satmatic myytiin Siemens (yritys) Osakeyhtiölle, ja Satmatic Oy ja Satlog Oy yhdistettiin.


title: Satmatic

text: Siemens myi Satmaticin virolaiselle As Harju Elekterille syyskuussa 2002.


title: Satmatic

text: Vuonna 2002 Satmaticin liikevaihto oli 7 miljoonaa euroa ja työntekijöitä 52. Yrityksen liikevaihto ylitti viiden miljoonan euron rajan vuonna 2003.


title: Satmatic

text: Vuonna 2003 Satmaticin liikevaihdosta automaation sopimusvalmistus muodosti noin 60 prosenttia ja sähkökojeistot 40 prosenttia. Vuonna 2012 Satmaticin liikevaihto oli 40 prosenttia koko Harju Elekter -konsernin liikevaihdosta.


title: Satmatic

text: Vuoden 2005 lopussa Satmatic avasi myyntikonttorin Vantaalle. Huhtikuussa 2006 se osti keravalaisen Finoval Oy:n, joka fuusioitiin Satmaticiin marraskuussa 2006; tuolloin Vantaan myyntikonttorin toiminnot siirrettiin Keravalle. Vuonna 2006 rikkoutui 10 miljoonan ja 2008 jo 20 miljoonan euron liikevaihto. Vuonna 2009 Satmatic laajensi Ulvilan toimipisteensä 2 500 neliöstä 4 000 neliön laajuiseksi. Samana vuonna yritys osti Siemensiltä Piharasia-liiketoiminnan.


title: Satmatic

text: Vuoteen 2012 mennessä liikevaihto oli kohonnut 21 miljoonaan euroon ja työntekijöiden määrä 88:aan.


title: Satmatic

text: Alkusyksyllä 2013 yritys kertoi irtisanovansa viisi työntekijäänsä ja lomautti pääosan henkilökunnastaan kahdeksi viikoksi yt-menettelyn seurauksena. Yhtiön heikentynyt projektivienti oli johtanut tähän ratkaisuun. Ennen yt-menettelyä yhtiössä työskenteli 85 henkeä. Heistä 35 oli toimihenkilöitä ja 50 asentajia.


title: Satmatic

text: Vuonna 2014 Satmatic osti Suomen suurimman muuntamovalmistajan, kurikkalaisen Finnkumun. Sen liikevaihto oli lähes 11 miljoonaa euroa vuonna 2013 ja se työllisti 25 henkilöä.


title: Isositruunahappo

text: Isositruunahappo (CHO) on trikarboksyylihappo ja sitruunahapon isomeeri. Yhdiste on tärkeä välituote sitruunahappokierrossa ja esiintyy välituotteena myös eräissä muissa aineenvaihduntareiteissä.


title: Isositruunahappo

text: Isositruunahappoa muodostuu eliöissä sitruunahappokierron toisessa vaiheessa, jossa sitruunahappo isomeroidaan akonitaasientsyymin katalysoimana isositruunahapoksi. Reaktio tapahtuu kahdessa vaiheessa ja välituotteena muodostuu akoniittihappoa. Seuraavassa sitruunahappokierron vaiheessa isositruunahappo hapetetaan ja dekarboksyloidaan alfaketoglutaarihapoksi. Tätä reaktiota katalysoiva entsyymi on isositraattidehydrogenaasi ja reaktion välivaiheena muodostuu oksalomeripihkahappoa.


title: Isositruunahappo

text: Isositruunahappo on myös osa eräiden kasvien, sienien ja bakteerien aineenvaihduntaan kuuluvaa glyoksylaattikiertoa. Glyoksylaattikierrossa isositruunahappoa muodostuu akonitaasin katalysoimana sitruunahaposta, mutta sitä ei hajoteta alfaketoglutaarihapoksi. Sen sijaan isositraattilyaasi hajottaa sen glyoksyylihapoksi ja meripihkahapoksi.


title: Isositruunahappo

text: Isositruunahapon ja sitruunahapon suhde on hedelmämehuissa tyypillisesti vakio ja noin 1:300. Tätä suhdetta voidaan käyttää hyväksi määritettäessä mehujen aitoutta erityisesti appelsiinimehun tapauksessa. Mikäli sitruunahapon suhteellinen määrä on suurempi, on mehuun lisätty sitruunahappoa, mikä ei ole tuoremehuissa sallittua. Menetelmässä isositruunahapon esterit ja laktonit hydrolysoidaan emäksisissä olosuhteissa, minkä jälkeen isositruunahapon määrä määritetään entsymaattisesti isositraattidehydrogenaasientsyymin avulla.


title: Lotta Nieminen

text: Lotta Nieminen (s. 1. helmikuuta 1986) on suomalainen graafinen suunnittelija ja kuvittaja, joka työskentelee freelancerina New Yorkissa. Talouslehti Forbes valitsi hänet vuoden 2014 alussa yhdeksi kolmestakymmenestä alle 30-vuotiaasta lahjakkuudesta Art & Style -kategoriassa. Hänet on palkittu myös Print-lehden palkinnolla sekä Art Director’s Clubin Young Guns -palkinnolla. Vuoden Huiput -kilpailussa 2012 hänet palkittiin Vuoden juniorina ja vuonna 2019 hänet nimettiin Vuoden graafikoksi.


title: Lotta Nieminen

text: Nieminen on työskennellyt aiemmin suomalaiselle Trendi-lehdelle sekä Pentagram Design- ja RoAndCo Studio -muotoilutoimistoille. Vuoden 2014 alkuun mennessä hänen freelance-asiakkaisiinsa Yhdysvalloissa lukeutuivat The New York Times, Volkswagen, United Airlines, Newsweek sekä muotitalo Hermès.


title: Lotta Nieminen

text: Nieminen valmistui vuonna 2009 taiteiden kandidaatiksi Aalto-yliopiston taiteiden ja suunnittelun korkeakoulusta. Hän oli lisäksi vaihto-opiskelijana Rhode Island School of Designissa Yhdysvalloissa.


title: Lotta Nieminen

text: Niemisen äiti on taidemaalari, lavastaja ja puvustaja Raija Malka.


title: Shin Megami Tensei: Persona 3

text: Shin Megami Tensei: Persona 3, alun perin Japanissa vain Persona 3 (), on neljäs osa Atluksen "Shin Megami Tensei: Persona" -roolipelisarjasta.


title: Shin Megami Tensei: Persona 3

text: Alkuperäinen versio julkaistiin PlayStation 2:lle 13. heinäkuuta 2006. Pelistä on tehty myös kaksi uudelleenjulkaisua: Shin Megami Tensei: Persona 3 FES PlayStation 2:lle sekä Shin Megami Tensei: Persona 3 Portable PlayStation Portablelle. "Persona 3 FES" sisältää lisäjuonen nimeltä "The Answer" sekä lisäyksiä alkuperäiseen juoneen. "Persoona 3 Portablessa" pelaaja voi itse valita protagonistin sukupuolen, mikä vaikuttaa samalla myös pelin sivujuoniin.


title: Shin Megami Tensei: Persona 3

text: Pelin päähenkilöistä suurin osa esiintyy myös taistelupeleissä "Persona 4 Arena" ja "Persona 4 Arena Ultimax", rytmipelissä "" sekä spin-off -peleissä "" ja "".


title: Shin Megami Tensei: Persona 3

text: Pelistä on julkaistu myös 10 vuotta pelin tapahtumien jälkeen sijoittuva, mutta jatkumoon virallisesti kuulumaton, animaatiosarja "". Pelistä on tehty myös sen tapahtumiin sijoittuva neljäosainen anime-elokuvasarja "Persona 3 The Movie".


title: Shin Megami Tensei: Persona 3

text: "Persona 3" yhdistää toisiinsa sekä perinteisen roolipelin että simulaatiopelin elementtejä. Siinä seurataan protagonistin elämää päivä kerrallaan, kun hän menee kouluun ja muodostaa ystävyyssuhteita muiden ihmisten kanssa. Päivä voi jakautua kolmeen osaan: "aamu", "koulun jälkeen" (vapaapäivinä "päiväsaika") ja "ilta". Tietyt aktiviteetit ovat saatavilla vain tiettyinä päivinä ja tiettyyn aikaan päivästä. Vapaa-aikaa voi käyttää joko kerhoissa, elokuvissa käyntiin, ravintolassa syömiseen tai viettämään aikaa toisen ihmisen kanssa vahvistaakseen "sosiaalista linkkiä" ("Social Link").


title: Shin Megami Tensei: Persona 3

text: Sosiaaliset linkit ovat pelisarjan uusi ominaisuus. Ne ovat ystävyyssiteitä, jotka protagonisti muodostaa muiden ihmisten kanssa. Jokainen sosiaalinen linkki edustaa yhtä Tarot-korteissa esiintyneestä isosta arkanasta ("Major Arcana"), joihin myös kaikki pelin Persoonat luokitellaan. Jokainen sosiaalinen linkki alkaa tasolta 1, kun se muodostetaan, ja maksimitaso on 10. Kullakin linkillä on erillinen kertomus sitä edustavan henkilön henkilökohtaisista ongelmista ja niiden ratkaisemisesta. Mutta tietyissä kohtauksissa on tehtävä oikeita valintoja tai linkki voi muuttua käänteiseksi ("Reverse") tai pahimmassa tapauksessa tulla pysyvästi murtuneeksi ("Broken").


title: Shin Megami Tensei: Persona 3

text: Protagonistilla on kolme sosiaalista attribuuttia: akateemisuus ("Academics"), viehätysvoima ("Charm") ja rohkeus ("Courage"). Tietyt aktiviteetit kohottavat niiden arvoja ja joidenkin niistä on oltava tietyllä tasolla joidenkin sosiaalisten linkkien muodostamiseksi.


title: Shin Megami Tensei: Persona 3

text: Paikka, jossa protagonisti ja muut Persoonan-käyttäjät pääsevät taistelemaan, on Tartaros ("Tartarus"), 264-kerroksinen torni, joka ilmestyy vain "pimeän tunnin" ("Dark Hour") ajaksi. Protagonisti voi illalla mennä sinne taistelemaan vihollisina toimivia Varjoja ("Shadows") vastaan ja vahvistaakseen Persooniaan. Jokainen Tartaroksen kerros muodostuu täysin satunnaisen muotoiseksi jokaisella käyntikerralla. Tietyissä kerroksilla on minipomovastuksia, jotka pitää voittaa jatkaakseen ylempiin kerroksiin. Jotkut kerrokset aukeavat vasta pelin tarinan etenemisen mukaan. Mennessään portaiden kautta ylempiin kerroksiin pelaaja ei pääse enää edellisen kerrokseen, mutta siirtyä muihin osiin Tartarosta tai jopa takaisin sisäänkäynnille joistain kerroksista löytyvien teleporttien kautta. Jokainen taistelu kuitenkin heikentää protagonistin tai muiden ryhmän jäsenten kuntoa. Jos joku hahmoista tulee väsyneeksi tai sairaaksi, hänen on päästävä Tartaroksen ulkopuolelle toipumaan. Pelin varsinaiset pomotaistelut sijoittuvat suurimmalta osin Tartaroksen ulkopuolelle ja tapahtuvat täydenkuun aikaan.


title: Shin Megami Tensei: Persona 3

text: Edellisten pelien tapaan jokainen toiminta perustuu vuoroilla tehtyihin siirtoihin. Alkuperäisessä sekä "FES"-versiossa pelaaja voi valita itse suoraan vain protagonistin liikkeet. Muiden ryhmän hahmojen liikkeet määräytyvät Tactics-valikossa olevien asetusten mukaan. Jokainen hahmo voi joko hyökätä kantamallaan aseella, käyttää yhtä Persoonansa kyvyistä tai käyttää jotain mukanaan kantavista esineistä. Kukin hahmoista kutsuu oman Persoonansa ampumalla itseään päähän herättimellä ("Evoker"), pistoolin muotoisella laitteella. Joillakin vihollisilla on heikkoudet ja jos protagonisti tai muut hahmot onnistuvat lyömään alas ("Knock Down") kaikki viholliset, protagonisti voi valita tekevätkö kaikki hahmot hyökkäyksen kerralla ("All-Out-Attack"). Toisinaan vihollisen kukistumisen jälkeen ilmestyy tietty määrä Tarot-kortteja, joista pitää valita sekoitettuna yksi. Joistakin saa kerättyä uusia Persoonia ja pienten arkanoiden ("Minor Arcana") korteista saa joko uusia aseita, ylimääräisiä kokemuspisteitä, rahaa tai parantaa terveyspisteitä.


title: Shin Megami Tensei: Persona 3

text: Jokainen SEESin jäsen kykenee käyttämään Persoonaa ("Persona"). Jokaisella Persoonalla on heikkoudet ja vahvuudet sekä oma eri järjestelmänsä oppia tiettyjä kykyjä. Jokaisen taistelun aikana viimeisin käytetty Persoona saa lisää kokemuspisteitä ja voi nousta tason ylemmäksi. Protagonisti on ainut, joka voi käyttää vuorotellen eri Persoonia vaihtaen sen kerran vuoron aikana. Tämän vuoksi protagonisti on ainut, jonka käyttämiä kykyjä ei ole rajoitettu. Mutta protagonisti voi kantaa mukanaan vain rajatun määrän Persoonia. mutta voidakseen käyttää vanhoja Persooniaan myöhemmin uudestaan hän voi rekisteröidä tai ostaa niitä takaisin Samettihuoneessa Persona Compendiumista. Sosiaalisten linkkien merkitys protagonistin Persoonien kanssa on seuraavanlainen: kun pelaaja käy Samettihuoneessa ("Velvet Room") ja yhdistää toisiinsa kaksi tai useampaa Persoonaa, niistä syntynyt Persoona saa ylimääräisiä kokemuspisteitä sen edustaman arkanan sosiaalisen linkin arvon mukaan. Luodakseen tiettyjä Persoonia oman kokemustason tai tietyn sosiaalisen linkin tason on oltava joko tietyn suuruinen tai tiettyjen sivutehtävien on oltava suoritettuja.


title: Shin Megami Tensei: Persona 3

text: Peli sijoittuu vuoden 2009 huhtikuun ja vuoden 2010 maaliskuun väliselle ajalle. Peli alkaa, kun vanhempansa 10 vuotta sitten menettänyt protagonisti (jolle pelaaja voi itse antaa nimen) muuttaa siirto-opiskelijana takaisin entiseen kotikaupunkiinsa Iwatodaihin, joka sijaitsee lähellä keinotekoista saarta, Tatsumi Port Islandia, ja hän aloittaa toisen opintovuotensa Gekkoukanin lukiossa. Asuntolassa, johon hän muuttaa, asuvat myös hänen luokkatoverinsa Yukari Takeba sekä kolmannen vuoden opiskelijat Mitsuru Kirijo ja Akihiko Sanada. Hän tapaa myös lukion toimikunnan puheenjohtajan nimeltä Shuji Ikutsuki. Yukari, Mitsuru, Akihiko ja Ikutsuki muodostavat salaisen kerhon nimeltä SEES ("Specialized Extracurricular Execution Squad"), joka taistelee Varjoja vastaan "pimeäksi tunnin", vuorokausien välissä olevan piilotetun tunnin, aikana. Pimeän tunnin aikana sähköt katkeavat, taivas muuttuu vihreäksi ja vesi verenpunaiseksi. Lisäksi suurin osa ihmisistä muuttuu ruumisarkuiksi eikä muista lainkaan pimeän tunnin tapahtumia. Ja jos joku oli arkun ulkopuolella, hänen mielensä saattoi joutua Varjojen syömäksi. SEES kutsuu uhreja "Kadonneiksi" ("The Lost"), kun taas mediassa heidän sanotaan altustuneen ns. "Apatia-syndroomalle" ("Apathy Syndrome"). Mutta SEESin jäsenet sekä protagonisti ovat harvoja, jotka kokevat pimeän tunnin ja osaavat suojella itseään Varjoilta voimalla nimeltä "Persoona".


title: Shin Megami Tensei: Persona 3

text: Eräänä yönä tavallista suurempi Varjo hyökkää asuntolaan. Protagonisti pakenee Yukarin kanssa katolle, jossa hän herättää Persoonansa, Orfeuksen, joka yhtäkkiä muuttuu Thanatokseksi ja tuhoaa Varjon. Protagonisti siirtyy tajuttomana ollessaan Samettihuoneeseen, todellisuuden ja unen välissä sijaitsevaan tilaan, jossa hän tapaa huoneen haltijan, Igorin, ja tämän assistentin, Elizabethin. Protagonisti saa tietää kantavansa kykyä nimeltä "Villikortti" ("Wild Card"). Tämän kyvyn avulla hän voi käyttää useampaa Persoonaa kuin yhtä.


title: Shin Megami Tensei: Persona 3

text: Muutaman päivän kuluttua protagonistista tulee SEESin jäsen ja pian heihin liittyy myös yksi hänen luokkatovereistaan, Junpei Iori. He alkavat tutkia Tartarosta, tornia, joka ilmestyy Gekkoukanin lukion tilalle pimeän tunnin ajaksi. Joinakin öinä protagonistin kanssa kommunikoi salaperäinen poika nimeltä Faros ("Pharos"), joka varoittaa tätä täydenkuun aikaan odottavista "koitoksista". Selviää, että täydenkuun öinä ilmestyy suuria Varjoja, joista kukin edustaa yhtä arkanaa. Kesäkuun täydenkuun yönä he pelastavat Tartaroksesta tytön nimeltä Fuuka Yamagishi, jonka Persoona aistii Varjojen vahvuudet ja heikkoudet.


title: Shin Megami Tensei: Persona 3

text: Heinäkuussa paljastuu, että Kirijo Groupin entinen johtaja ja Mitsurun isoisä, Kouetsu Kirijo, oli 10 vuotta sitten värvännyt tiedemiehiä tutkimaan Varjoja hyödyntääkseen niiden ominaisuuksia. SEESin jäsenten ollessa lomalla Yakushimassa Mitsurun isä ja Kirijo Groupin nykyinen johtaja, Takeharu Kirijo, kertoo Yukarin isän, Eiichiro Takeban, keskeyttäneen kokeet, minkä seurauksena Varjot olivat vapautuneet tappaen suuren osan tiedemiehistä ja samalla tehnyt pimeän tunnin olevaksi. Kokeet oli tehty Gekkoukanin lukiossa ja siksi se muuttui pimeän tunnin aikana Tartarokseksi. Ennen paluutaan Iwatodaihin SEES saa jälleen uuden jäsenen, Varjotorjunta-aseisiin ("Anti-Shadow Suppression Weapon") kuuluvan androidin nimeltä Aigis, joka väittää jostain syystä tuntevansa protagonistin.


title: Shin Megami Tensei: Persona 3

text: Lisäksi selviää, että jos kaikki 12 suurta Varjoa saadaan tuhottua, pimeä tunti katoaisi maailmasta. Jatkaessaan Varjojen tuhoamista SEES saa kolme uutta jäsentä: isäntänsä menettänyt koira Koromaru, ala-astelainen Ken Amada sekä SEESistä aiemmin eronnut Akihikon lapsuudenystävä Shinjiro Aragaki. SEESin aikeita vastustavat ihmisvihassa elävät Persoonan-käyttäjät Takaya Sakaki ja Jin Shirato, jotka kuuluvat ryhmään nimeltä Strega. Mutta SEES onnistuu saamaan panttivangikseen heidän kolmannen jäsenensä, Chidori Yoshinon. Lokakuun täydenkuun aikaan paljastuu, että Shinjiro oli lähtenyt SEESistä alun perin, koska oli vahingossa aiheuttanut kaksi vuotta sitten Kenin äidin kuoleman. Ken yrittää kostaa, mutta Takaya ilmestyy paikalle ja tappaa Shinjiron itse.


title: Shin Megami Tensei: Persona 3

text: Marraskuussa, kun viimeinen suurista Varjoista tuhoutui, Faros hyvästelee protagonistin ja Takeharu Kirijo saapuu onnittelemaan SEESin jäseniä. Mutta pimeä tunti onkin yhä olemassa ja paljastuu, että Ikutsuki oli huijannut SEESin jäseniä. Suuret Varjot olivat yhdistyneet Varjoon, josta ne alun perin tulivat: Kuolema. Tämä Varjo voisi toteuttaa Tuhon ("The Fall"), mitä Kouetsu Kirijo oli alun perin tavoitellut. Takeharu saa surmansa Ikutsukin luodista ja Ikutsuki itse hyppää Tartaroksesta alas kuolemaan.


title: Shin Megami Tensei: Persona 3

text: Marraskuun lopussa Takaya ja Jin paljastavat olevansa yhä elossa ja vapauttavat Chidorin sairaalasta. Ensin Chidori hyökkää SEESin kimppuun, mutta Junpein haavoittuessa Takayan luodista, Chidori uhraa henkensä pelastaakseen tämän. Kymmenen päivän kuluttua Aigis sekä protagonistin uusi luokkatoveri, Ryoji Mochizuki, saavat takaisin muistonsa menneisyydestään. Ryoji oli Kuoleman (koko nimeltään Kuoleman valistaja ("The Appriser of Death")) ihmishahmo. 10 vuotta sitten Kirijo Groupin kokeiden keskeytyksen aiheuttama onnettomuus oli jakanut hänet kolmeentoista osaan ja hänen pääosansa vaelsi Moonlight Bridgelle ja aiheutti protagonistin vanhempien kuoleman. Aigis oli taistellut häntä vastaan ja sinetöinyt hänet protagonistin sisään ja sinä aikana muistinsa menettänyt Kuolema oli kommunikoinut protagonistin kanssa Faroksen hahmossa.


title: Shin Megami Tensei: Persona 3

text: Ryoji kertoo, että hänen sekä Tartaroksen olemassaolon tarkoitus on kutsua maapallolle Nyks, Varjojen äiti, jonka tehtävä on toteuttaa Tuho, joka hävittäisi kaiken elämän ja aiheuttaisi maailmanlopun. Apatia-syndrooma oli ollut vain esimakua siitä. Uudenvuodenaattona SEESin jäsenten on valittava kahdesta vaihtoehdosta: joko he tappavat Ryojin ja hävittävät muistonsa pimeästä tunnista, tai he jättävät tämän eloon ja käyvät ”toivotonta” taistelua Nyksiä vastaan Tartaroksen huipulla.


title: Shin Megami Tensei: Persona 3

text: Jos protagonisti kieltäytyy tappamasta Ryojia, luvattuna päivänä 31. tammikuuta 2010 SEESin jäsenet kulkevat Tartaroksen ylimpiin kerroksiin, jossa he kohtaavat viimeistä kertaa Jinin ja Takayan, jotka paljastavat olevansa selviytyjät kokeista, joissa Ikutsuki teki heistä Persoonan-käyttäjiä kokeellisilla pillereillä. Huipulla SEES kohtaa Nyksin avatariksi muuttuneen Ryojin ja voittaa tämän. Mutta Ryoji nouseekin ylös ja sanoo, että Tuho olisi voitu estää yhä useampi ihminen olisi yhtä elämänhaluinen kuin SEESin jäsenet. Sitten Nyksin todellinen keho tulee esiin kuun sisältä ja alkaa lähestyä maapalloa. Protagonisti kutsutaan viimeisen kerran Samettihuoneeseen ja kaikkien muodostamiensa sosiaalisten linkkien avulla hän saa käsiinsä Maailmankaikkeuden arkanan ("The Universe Arcana"), jolla hän luo Suuren Sinetin ("Great Seal") eristääkseen Nyksin ja ihmiskunnan toisistaan. Pimeä tunti ja Tartaros katoavat maailmasta ja SEESin jäsenet, protagonistia lukuun ottamatta, unohtavat kaiken tapahtuneen.


title: Shin Megami Tensei: Persona 3

text: Koulun päättäjäispäivänä Aigis tunnustaa muistavansa myös kaiken tapahtuneen ja hiipii protagonistin kanssa koulun katolle. Myöhemmin muiden SEESin jäsenten muistot palaavat myös, mutta heidän saapuessa paikalle protagonisti on sulkenut silmänsä ja nukahtanut.


title: Shin Megami Tensei: Persona 3

text: Tämä tarina sisältyy vain "Persona 3 FESiin". Siinä pelattavana hahmona toimii Aigis.


title: Shin Megami Tensei: Persona 3

text: Kuukausi pelin tapahtumien jälkeen paljastuu, että protagonisti oli kuollut päivä nukahtamisensa jälkeen. Yhtäkkiä aika pysähtyy ja 31. maaliskuuta 2010 alkaa koko ajan uudestaan. SEESin jäsenet tapaavat androidin nimeltä Metis, joka kutsuu Aigista sisarekseen. Lisäksi Aigiksen Persoona, Athene, muuttuu Orfeukseksi ja hän saa käyttöönsä protagonistille kuuluneen Villikortti-kyvyn.


title: Shin Megami Tensei: Persona 3

text: Syyksi saman päivän toistumiseen paljastuu Ajan syvänne ("Abyss of Time"). Tutkiessaan sitä kukin SEESin jäsenistä saa tietää syynsä Persoonansa heräämiseen sekä siihen miksi Aigis peri protagonistin voiman. He saavat käsiinsä kahdeksan avainta, joiden yhdistymisellä he voisivat tuhota Ajan syvänteen tai palata hetkeen, jolloin Nyks sinetöitiin, jotta protagonistin kuolema voitaisiin estää. He eivät pääse yksimielisyyteen, joten he taistelevat niistä.


title: Shin Megami Tensei: Persona 3

text: Aigiksen saatua avaimet käsiinsä, hän matkustaa ensin menneisyyteen tietääkseen syyn protagonistin kuolemaan. Protagonisti oli tehnyt itse itsestään Suuren Sinetin. Metis paljastaa, ettei Nyks suinkaan ole pahantahtoinen ja että Sinetin todellinen tehtävä on estää tätä joutumasta kosketuksiin ihmisissä elävän julmuuden ja epätoivon kanssa, joka oli ruumiillistunut hirviöksi nimeltä Erebos.


title: Shin Megami Tensei: Persona 3

text:
SEES voittaa Ereboksen, mutta sen lopulliseksi tuhoamiseksi sekä protagonistin vapauttamiseksi Sinetistä ihmiskunnan pitäisi lakata toivomasta kuolemaa. Käytettyään avaimia lopettamaan saman päivän toistumisen, he kaikki saapuvat Samettihuoneeseen. Siellä Aigis tajuaa, että Metis oli hänestä irtautuneen tunteellisuuden ruumiillistuma. Protagonistin kuolema oli saanut hänet toivomaan koneeksi palautumista. Metis yhdistyy takaisin Aigikseen, minkä jälkeen Ajan syvänne katoaa ja huhtikuun ensimmäinen päivä alkaa. SEESin jäsenet lähtevät asuntolastaan ja Aigis päättää laboratorioon palaamisen sijaan jatkaa koulunkäyntiä, jonka hän oli viime syksynä aloittanut.
Huom. listassa on vain osa hahmoista.


title: Valtimon rautatieasema

text: Valtimon rautatieasema () on rautatieliikennepaikka Joensuu–Kontiomäki-radan varressa Valtimolla.


title: Valtimon rautatieasema

text: Asema avattiin 1. joulukuuta 1931 Hiekkalahtena, ja siitä tuli merkittävä puunlastauspaikka. Valtimoksi aseman nimi muutettiin 1969, kun kuntakeskuksen kaakkoispuolella ollut entinen Valtimon asema nimettiin uudelleen Haapakyläksi. Uusi puinen, tiilellä vuorattu asemarakennus valmistui vuonna 1980.


title: Valtimon rautatieasema

text: Henkilöliikenne lakkautettiin vuonna 1993, mutta asema on vielä tavaraliikenteen käytössä.


title: HS-uutiset

text: HS-uutiset oli "Helsingin Sanomien" verkkovideotoimituksen eli HSTV:n tuottama uutislähetys, joka esitettiin päivittäin tv-kanava Nelosella.


title: HS-uutiset

text: Ensimmäinen lähetys esitettiin 9. tammikuuta 2014 kello 18:55. Viimeinen lähetys esitettiin 6. joulukuuta 2017. Lähetysaika pysyi samana koko uutisten olemassaolon ajan.


title: HS-uutiset

text: "HS-uutiset" korvasi aiemmin Nelosella esitetyn "Nelosen uutiset". "HS-uutiset" olivat perinteisen uutislähetyksen sijaan verkkovetoinen uutiskonsepti.


title: HS-uutiset

text: "HS-uutisia" seurasi "HS-sää", joka esitettiin yleensä kello 18:58.


title: Metsämanikki

text: Metsämanikki ("Lonchura tristissima") on loistopeippojen heimoon kuuluva varpuslintu.


title: Metsämanikki

text: Metsämanikkia tavataan Indonesiassa ja Papua-Uudessa-Guineassa. Lajia on kuvattu paikallisesti yleiseksi. Sen kannankehitys on vakaa, ja se on luokiteltu elinvoimaiseksi.


title: Timorinmanikki

text: Timorinmanikki ("Lonchura quinticolor") on loistopeippojen heimoon kuuluva varpuslintu.


title: Timorinmanikki

text: Timorinmanikkia tavataan Indonesiassa ja Itä-Timorissa. Lajin kannankehitys on vakaa, ja se on luokiteltu elinvoimaiseksi.


title: Valkohuppumanikki

text: Valkohuppumanikki ("Lonchura maja") on loistopeippojen heimoon kuuluva varpuslintu.


title: Valkohuppumanikki

text: Valkohuppumanikkia tavataan Indonesiassa, Malesiassa, Singaporessa, Thaimaassa ja Vietnamissa. Lajin kannankehitys on vakaa, ja se on luokiteltu elinvoimaiseksi.


title: Kalvakkamanikki

text: Kalvakkamanikki ("Lonchura pallida") on loistopeippojen heimoon kuuluva varpuslintu.


title: Kalvakkamanikki

text: Kalvakkamanikkia tavataan Indonesiassa ja Itä-Timorissa. Lajin kannankehitys on vakaa, ja se on luokiteltu elinvoimaiseksi.


title: Isonokkamanikki

text: Isonokkamanikki ("Lonchura grandis") on loistopeippojen heimoon kuuluva varpuslintu.


title: Isonokkamanikki

text: Isonokkamanikkia tavataan Indonesiassa ja Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.


title: Arfakinmanikki

text: Arfakinmanikki ("Lonchura vana") on loistopeippojen heimoon kuuluva varpuslintu.


title: Arfakinmanikki

text: Arfakinmanikkia tavataan vain pienellä alueella Arfak-vuoristossa Indonesiassa. Koska aluetta ei ole tutkittu hyvin, saattaa lajin levinneisyysalue olla kuitenkin tunnettua laajempi. Arfakinmanikkipopulaation kooksi arvioidaan 2 500–9 999 yksilöä. Laji on luokiteltu vaarantuneeksi.


title: Harmaamanikki

text: Harmaamanikki ("Lonchura caniceps") on loistopeippojen heimoon kuuluva varpuslintu.


title: Harmaamanikki

text: Harmaamanikkia tavataan Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.


title: Suistomanikki

text: Suistomanikki ("Lonchura nevermanni") on loistopeippojen heimoon kuuluva varpuslintu.


title: Suistomanikki

text: Suistomanikkia tavataan Indonesiassa ja Papua-Uudessa-Guineassa. Sitä on kuvattu paikallisesti yleiseksi tai yleiseksi. Lajin kannankehitys on vakaa, ja se on luokiteltu elinvoimaiseksi.


title: Maas (täsmennyssivu)

text: Maas voi tarkoittaa ainakin seuraavia:


title: Blood, Sweat & Tears

text: Blood, Sweat & Tears on yhdysvaltalainen rockyhtye, joka yhdistää rockiin jazz- ja soulvaikutteita. Suuresta kokoonpanostaan ja tarkoista vaskipuhallinsovituksistaan tunnetuksi tullut yhtye perustettiin New Yorkissa 1967.


title: Blood, Sweat & Tears

text: Blood, Sweat & Tearsin alkuperäinen johtaja, laulusolisti ja säveltäjä oli Al Kooper. Hän kuitenkin jätti yhtyeen jo esikoisalbumin jälkeen, ja laulusolistin paikan sai David Clayton-Thomas.


title: Blood, Sweat & Tears

text: Alkuperäinen kokoonpano muodostui Kooperin ohella muusikoista Jim Fielder, Fred Lipsius, Randy Brecker, Jerry Weiss, Dick Halligan, Steve Katz ja Bobby Colomby. Esikoisalbumi "Child Is Father to the Man" (1968) sai myönteisiä kritiikkejä, mutta vasta toinen albumi "Blood, Sweat & Tears" (1969) muodostui myös myyntimenestykseksi. Tältä albumilta julkaistiin kolme singleä, jotka ovat jääneet yhtyeen tunnetuimmiksi kappaleiksi: ”Spinning Wheel”, ”You've Made Me So Very Happy” ja ”And When I Die”.


title: Blood, Sweat & Tears

text: Vuosikymmenten varrella yhtyeessä on soittanut iso joukko huippuluokan muusikoita paitsi Yhdysvalloista, myös muualta maailmasta, kuten vuosina 1972–75 ruotsalainen kitaristi Georg Wadenius. David Clayton-Thomas oli yhtyeestä poissa suunnilleen saman ajan, ja laulusolistina toimi Jerry Fisher. Clayton-Thomas palasi 1975, ja tuolloin rumpali Bobby Colomby oli enää ainoa alkuperäisjäsen.


title: Blood, Sweat & Tears

text: Blood, Sweat & Tearsin parhaana kautena pidetään kolmea ensimmäistä albumia. Kolmas albumi "Blood, Sweat & Tears 3" (1970) myi jo kakkosalbumia heikommin, kun yleisön huomio kohdistui jo muihin rockia ja jazzia yhdistäviin kokoonpanoihin kuten Chicago tai Weather Report. Yhtye hajosi 1978, mutta on koottu uudelleen monesti sen jälkeen.


title: Blood, Sweat & Tears

text: Yhtyeen nimi juontuu Winston Churchillin kuuluisasta puheesta parlamentin alahuoneessa 13. toukokuuta 1940. Churchill oli tullut Yhdistyneen kuningaskunnan pääministeriksi kolme päivää aiemmin ja puheellaan hän pyysi alahuonetta ilmaisemaan luottamuksensa hänen hallitukselleen. Puheessaan pääministeri sanoi, että hänellä ei ole muuta tarjottavaa kuin verta, raadantaa, kyyneliä ja hikeä ("blood, toil, tears and sweat"). Churchill viittasi ilmauksellaan niihin suuriin uhrauksiin, joita noin kahdeksen kuukautta aiemmin alkanut toinen maailmansota tulisi vaatimaan.


title: Hipposaurus

text:
Hipposaurus (nimen merkitys: "”hevoslisko”") on sukupuuttoon kuollut keskipermikautinen terapsidisuku, joka kuuluu Biarmosuchia-alalahkoon. Se eli nykyisen Etelä-Afrikan alueella. Etelä-Afrikkalainen paleontologi Lieuwe Dirk Boonstra kaivoi esiin "Hipposaurusin" luurangon maatilalta, Beaufort Westin alueelta, vuonna 1928. S. H. Haughton kuvasi sen kallon 1929, Boonstra loput luurangosta vuonna 1934. Aluksi "Hipposaurusta" kuten muutakin Biarmosuchiaa luultiin Gorgonopsia-alalahkoon kuuluviksi terapsideiksi.
Kooltaan "Hipposaurus" on melko pieni, sen pituus on noin 1,2 metriä ja kallon pituus 21 cm. Sen kallon silmäkuopat ovat suuret ja niiden yläpuolella on hieman paksumpaa luuta. Yläpuolelta katsottuna takaraivo on syvästi kovera, ja ohimoaukot pienet. Yhdellä puolella leukaa on viisi etuhammasta, yksi kulmahammas, ja yksi takahammas.


title: Hipposaurus

text:
Sidor & Welman (2003):
E. Amson & M. Laurin (2011):


title: Lindi

text: Lindi on kaupunki Kaakkois-Tansaniassa, Intian valtameren rannikolla. Vuonna 2012 siellä oli 78 841 asukasta. Kaupunki on Lindi Urban piirikunnan hallinnollinen keskus ja Lindin alueen pääkaupunki. Alue on yksi Tansanian harvaanasutuimpia.


title: Lindi

text: Lindi on arabikauppiaiden 1000-luvun ensimmäisellä vuosisadalla perustama rannikkokaupunki. 1800-luvulla Lindi oli keskeinen satamakaupunki, ollessaan sisämaasta tuotavien orjien lastauspaikka. Sataman kautta kaupattiin myös muun muassa norsunluuta, mehiläisvahaa ja mangrovepuuta. Tästä Omanin sulttaanien aikakaudesta on jäänteenä massiivinen pyöreä torni kaupungin jalkapallostadionin vieressä.


title: Lindi

text: Saksalaisten hallintokaudella (1885 – 1919) Lindistä tehtiin Saksan Itä-Afrikan eteläisen provinssin hallinnollinen keskus. Tämä hallintoalue käsitti lähes koko Etelä-Tanganjikan Intian Valtamereltä Njassajärvelle. Tuona aikakautena Lindiin rakennettiin muun muassa linnoitus, poliisiasema, tulliasema sekä useita muita julkisia rakennuksia. Rakennukset ovat päässeet pahasti rapistumaan, eikä niistä ole nykyisin käytössä muita kuin poliisiasema.


title: Lindi

text: Brittien hallintokaudella, Ensimmäisen maailmansodan jälkeen kaupunkiin muodostui merkittävä vähemmistö intialaisia kauppiaita. Vuonna 1952 Tanganjikan eteläisen provinssin hallinto siirrettiin Mtwaraan uuden sataman valmistuttua ja alueen talouden keskityttyä sinne. Tämä taannutti Lindin kaupungin kehitystä, huolimatta siitä, että vuonna 1971 kaupungista tuli Lindin alueen hallinnollinen pääkaupunki. Lindin kunnanvaltuusto on perustettu vuonna 1953.


title: Lindi

text: Kaupungin arkkitehtuurissa on havaittavissa sekä aasialaisia että eurooppalaisia vaikutteita. Osassa keskustan vanhoista rakennuksista on jäljellä koristeellista arabialaista ornamentiikkaa ja ovissa swahilikulttuurille tyypillisiä kaiverruksia.


title: Lindi

text: Lindi sijaitsee Lukuledijoen suistossa, Lindinlahden poukamassa, Intian valtameren rannikolla.


title: Lindi

text: Lindi kuuluu Köppenin ilmastoluokituksessa trooppiseen savanni-ilmastoon. Alueen ilmasto on yleisesti ottaen kuuma ja kostea; ilman vuosittaisen keskilämpötilan vaihdellessa 24,5 °C ja 27 °C välillä. Maaliskuussa ja huhtikuussa Lindin kaupungin ilmankosteus on keskimäärin 87 %. Alueella on havaittavissa yksi sadekausi, joka ajoittuu marraskuun puolivälistä toukokuun alkuun. Vuosittainen sadanta vaihtelee 980 mm ja 1200 mm välillä.


title: Lindi

text: Lindi Urban jakaantuu 13 hallinnolliseen osa-alueeseen tai kaupunginosaan, joita ovat Jamhuri, Makonde, Matopeni, Mikumbe, Mitande, Msinjahili, Mtanda, Mwenge, Nachingwea, Ndoro, Rahaleo, Rasbura ja Wireless.


title: Lindi

text: Kaupungin halki kulkeva B2-tie yhdistää Lindin pohjoisessa Dar es Salaamiin ja etelässä Mingoyon kautta Mtwaraan. Lindistä on myös tieyhteys Mingoyon kautta B5-tietä pitkin Masasiin ja Songeaan.


title: Lindi

text: Lindin kaupungissa toimii pienehkö merisatama, joka pitää sisällään yhden dhow-laiturin ja kolme katettua laituripaikkaa. Satama palvelee lähinnä pieniä rahti- ja matkustaja-aluksia. Noin 20 kilometriä kaupungista koilliseen sijaitsee Lindin pienlentokenttä, joka tunnetaan myös nimellä Kikwetu Airport.


title: Lindi

text: Kaupungissa toimii Lindin alueellinen sairaala, Sokoine Regional Hospital sekä yksityinen terveysasema, Brigitta dispensary.


title: Lindi

text: Kaupungissa sijaitsee vuonna 1957 valmistunut urheiluareena, Ilulu Stadium, jonka katsojakapasiteetti on 12 000.Lindin alueen luonnonvaroihin kuuluvat muun muassa maakaasu, kala, metsätalouden tuotteet ja kipsi. Alueen tärkeimmät rahakasvit ovat cashew-pähkinä, sisalagave, seesami, appelsiini, kookos ja soija, kun taas tärkeimpiä ruokakasveja ovat pavut, maissi, maniokki, riisi, maapähkinä ja durra.


title: Lindi

text: Lindin elinkeinoelämän tärkein teollisuudenala on metsäteollisuus, joka on sekä suoraan että välillisesti yksi tärkeimmistä työllistäjistä alueella. Muu pienempi teollisuustoiminta pitää sisällään köysi- ja punostuotantoa, nahkatuotantoa, öljynporausta sekä cashew-pähkinöiden jalostusta.


title: Henrietta

text: Henrietta on naisen etunimi, diminutiivimuoto Henrik-nimen naispuolisesta vastineesta Henrika. Ranskassa nimi esiintyy muodossa Henriette. Henrietta on siitä johdettu latinan mukainen muoto.


title: Henrietta

text: Suomessa nimi Henrietta on vuoden 2016 loppuun mennessä annettu 1792 naiselle. Suomenruotsalaisessa kalenterissa Henrietan nimipäivä on Henrikin päivänä, 19. tammikuuta.


title: Shin Megami Tensei: Persona 4

text: Shin Megami Tensei: Persona 4, alun perin Japanissa vain Persona 4 (), on viides osa Atluksen "Shin Megami Tensei: Persona" -roolipelisarjasta.


title: Shin Megami Tensei: Persona 4

text: Alkuperäinen versio julkaistiin PlayStation 2:lle 10. heinäkuuta 2008. Pelistä on tehty myös uusi versio PlayStation Vitalle nimeltä Persona 4: Golden, joka sisältää ylimääräisiä kohtauksia sekä kaksi uutta sosiaalista linkkiä. Pelille on julkaistu myös vuosina 2012–2014 jatko-osina taistelupelit "Persona 4 Arena" sekä "Persona 4 Arena Ultimax". Lisäksi vuonna 2014 ilmestyi Nintendo 3DS:lle spin-off nimeltä "", joka saa vuonna 2018 jatko-osan nimeltä "". Kesällä 2015 ilmestyi PlayStation Vitalle rytmipeli nimeltä "".


title: Shin Megami Tensei: Persona 4

text: "Persona 4:stä" on myös tehty vuosina 2011–2012 esitetty 26 jakson pituinen animaatiosarja, "". 10. heinäkuuta 2014 alkoi 13 jakson mittainen animaatiosarja "", joka esittää lähinnä "Persona 4: Goldeniin" sisältyvän osan juonesta.


title: Shin Megami Tensei: Persona 4

text: "Persona 4:n" pelitapa ei eroa paljon "" pelitavasta. Päivän aktiviteetit ovat itse valittavissa seuraavissa vaiheissa päivää: "koulun jälkeen" (vapaapäivinä "päiväsaika") tai "ilta". Protagonisti voi tiettyjen ihmisten kanssa ajanviettämisen lisäksi tehdä osa-aikatöitä ansaitakseen rahaa tai nostaakseen tiettyjä sosiaalisia attribuuttejaan.


title: Shin Megami Tensei: Persona 4

text: "Persona 4:n" protagonisti on edellisen pelin protagonistin tavoin ainut, jolla on kyky vaihtaa Persoonaa ("Persona") kesken taistelun. Sosiaaliset linkit ("Social Links") sekä Samettihuone ("Velvet Room") toimivat lähes samalla tavalla kuin aiemminkin. Kukin linkki alkaa tasosta 1 ja päättyy tasoon 10. Ja joidenkin linkkien muodostaminen riippuu sosiaalisista attribuuteista, joita tässä pelissä on viisi: ymmärrys ("Understanding"), ahkeruus ("Diligence"), rohkeus ("Courage"), tietämys ("Knowledge") ja ilmaisu ("Expression"). Ja riippuen linkin tasosta riippuu kuinka paljon ylimääräisiä kokemuspisteitä toisia Persoonia yhdistämällä luotu Persoona saa. Mutta nyt peliin on lisätty yhdistämisennuste ("Fusion Forecast"). Jos pelaaja luo tietyn Persoonan jonain päivänä, hän voi saada sen mukana muutamia lisäominaisuuksia.


title: Shin Megami Tensei: Persona 4

text: Mutta edellisistä pelistä poikkeavina kuun vaiheiden sijaan kalenterissa on huomiotu sää, joka on joko selkeä ("Clear"), pilvinen ("Cloudy") tai sateinen ("Rain"). Yleensä sateinen sää kestää pitkään, jos protagonistilla ja muilla on viimeinen mahdollisuus pelastaa televisiomaailmaan heitetty uhri, joka ennen katoamistaan on näytetty "Keskiyön kanavalla" ("Midnight Channel"). Jos protagonisti ei pelasta uhria ajoissa, hänellä on mahdollisuus palata ajassa yksi viikko taaksepäin.


title: Shin Megami Tensei: Persona 4

text: Peli sijoittuu vuoden 2011 huhtikuun ja vuoden 2012 maaliskuun väliselle ajalle. Alussa protagonisti (jolle pelaaja voi itse antaa nimen) kutsutaan Samettihuoneeseen, jossa Igor ja tämän assistentti, Margaret, ennustavat tämän joutuvan selvittämään mysteeriä, jonka ratkaisemisesta riippuu koko tulevaisuus. Protagonisti joutuu tämän jälkeen matkustamaan junalla vanhempiensa kiireiden takia vuoden ajaksi maalaiskaupunki Inabaan enonsa, rikosetsivä Ryotaro Dojiman, ja serkkunsa, Nanakon, luokse. Seuraavana aamuna hän aloittaa opiskelun Yasogamin lukiossa, jossa hän ystävystyy Junes-kauppakeskuksen johtajan pojan Yosuke Hanamuran, itsepuolustuslajeja rakastavan Chie Satonakan sekä sukunsa omistaman majatalon perijätär Yukiko Amagin kanssa. Kyseisenä päivänä paikallinen uutistenlukija ja toimittaja Mayumi Yamano löytyy kuolleena.


title: Shin Megami Tensei: Persona 4

text: Chie kertoo protagonistille ja Yosukelle Keskiyön kanavasta ("Midnight Channel"), joka ilmestyy sammutetun television näytölle vain keskiyön aikaan sateisella säällä. Katsoessaan sitä ensimmäisen kerran protagonisti huomaa kykenevänsä kulkemaan television läpi. Seuraavina päivinä kolmannen vuoden opiskelija Saki Konishi löytyy myös kuolleena. Protagonisti, Yosuke ja Chie kulkevat television läpi ja päätyvät "televisiomaailmaan", jossa he kohtaavat Teddien, karhumaiseen klovninasuun pukeutuvan olennon. Maailma on täynnä Varjoiksi ("Shadows") kutsuttuja olentoja. Protagonisti herättää Persoonansa, Izanagin, jonka avulla hän kykenee puolustautumaan niiltä. Yosuke ja Chie kohtaavat omat Varjominänsä ja heidän hyväksyessään ne, niistä tulee heidän omat Persoonansa. He tajuavat jonkun työntäneen Yamanon ja Konishin television kautta tähän maailmaan, ja heidät oli surmannut heidän omat Varjominänsä. Mutta kukaan televisiomaailmaan joutunut henkilö ei ollut todellisessa vaarassa, ellei siellä oleva "sumu" siirry pitkäkestoisella ja sateisella säällä todelliseen maailmaan. Mutta Keskiyön kanavan kautta he saisivat aina kuvan siitä, kuka seuraava uhri voisi olla. He perustavat Tutkintaryhmän ("Investigation Team") etsiäkseen murhaajan ja pelastaakseen tulevat uhrit.


title: Shin Megami Tensei: Persona 4

text: Yukiko joutuu myös televisiomaailmaan ja hänen lisäkseen sinne joutuvat seuraavien kuukausien aikana myös feminiinisiin harrastuksiin kiintynyt ongelmanuori Kanji Tatsumi sekä itseään etsivä entinen teini-idoli Rise Kujikawa. Heidän sekä Teddien saadessa käyttöön omat Persoonansa hekin liittyvät ryhmään. Heinäkuussa päähenkilön rääväsuinen luokanvalvoja Kinshiro Morooka löytyy kuolleena ja Mitsuo Kubo, toisesta koulusta erotettu opiskelija, löytyy televisiomaailmasta ja väittää tehneensä sekä murhat että kidnappaukset. Mutta hänkin kohtaa oman Varjominänsä, joka Persoonaksi muuttumisen sijaan vain katoaa. Kuitenkin syyskuussa, kun poliisia avustanut opiskelija, Naoto Shirogane, katoaa televisiomaailmaan, paljastuu, että Kubo olikin vastuussa vain Morookan kuolemasta.


title: Shin Megami Tensei: Persona 4

text: Naoton pelastumisen ja Tutkintaryhmään liittymisen jälkeen protagonisti saa kaksi uhkauskirjettä. Ryotaro huomaa yhden näistä ja vie protagonistin yöksi poliisiasemalle. Mutta sitten Keskiyön kanava näyttää Nanakon, joka joutuu kidnapatuksi. Johtolangat osoittavat syylliseksi kuljetusmies Taro Namatamen, joka oli entinen Tokion kaupunginvaltuuston sihteeri ja jolla oli suhde Yamanon kanssa. Kun protagonisti ja muut saapuvat televisiomaailmaan, Namatame väittää "pelastaneensa" kaikki uhrinsa ja Varjot muuttavat hänet olennoksi nimeltä Kunino-sagiri. Mutta hänet kukistetaan ja viedään Nanakon mukana sairaalaan. Mutta yhtäkkiä televisiomaailman sumu alkaa vuotaa todelliseen maailmaan ja eräänä päivänä Nanakon sydän pysähtyy. Tämän jälkeen protagonistin on tehtävä valinta: joko hän kostaa Namatamelle lähettämällä tämän televisiomaailmaan tai sitten hän päättää selvittää, onko Namatame todella murhaaja.


title: Shin Megami Tensei: Persona 4

text: Jos pelaaja säästää Namatamen hengen, Nanakon sydän alkaa jälleen lyödä. Lisäksi selviää, ettei Namatame ollut Yamanon ja Konishin kuolemien takana tai ettei hän ollut se, joka kirjoitti uhkauskirjeet. Hän oli heittänyt ihmisiä televisiomaailmaan luulleen heidän olevan siellä turvassa oikealta murhaajalta. Lopulta paljastuu, että oikea murhaaja on Ryotaron assistentti, Tohru Adachi. Hän oli Yamanon ja Konishin tappamisen lisäksi myös manipuloinut Namatamen ryhtymään "pelastajaksi" sekä oli vastuussa Kubon joutumisesta televisiomaailmaan. Adachilla ei ollut muuta motiivia kuin, että tämä kaikki oli hänestä hauskaa ja että oli muutenkin tyytymätön ihmisten maailman sääntöihin. Hän paljasti myös, että vuoden lopussa televisiomaailmasta vuotanut sumu muuttaisi kaikki ihmiset Varjoiksi ja vangitsisi heidät elämään pelkästään illuusioissa. Adachin kukistumisen jälkeen hänen ruumiinsa valtaa olento nimeltä Ameno-sagiri, joka oli vastuussa sumun olemassaolosta. Ameno-sagiri oli pitänyt yllä Keskiyön kanavaa sekä sumua todistaakseen, etteivät ihmiset enää välittäneet totuudesta, ja väittää toimivansa heidän tahtonsa mukaisesti. Mutta hävittyään taistelun Tutkintaryhmää vastaan hän poistaa sumun todellisesta maailmasta ja Adachi toimitetaan poliisien käsiin. Viimeisenä päivänään Inabassa protagonisti saa Adachilta kirjeen ja voi vielä halutessaan selvittää kuka aloitti huhun Keskiyön kanavasta ja mistä hän, Namatame ja Adachi olivat saaneet kykynsä kulkea televisiomaailmaan.


title: Shin Megami Tensei: Persona 4

text: Mikäli protagonisti aikoo selvittää asian, hän etsii käsiinsä Moel-huoltoaseman työntekijän, jonka oli kohdannut pelin alussa. Työntekijä paljastaa olevansa jumalatar Izanami ja Tutkintaryhmä kohtaa hänet televisiomaailmassa. Igorin antaman Näön kuulan ("Orb of Sight") avulla protagonisti paljastaa Izanamin todellisen muodon, Izanami-no-Okamin. Protagonistin luomat sosiaaliset linkit muuttavat Izanagin äärimmäiseksi Persoonaksi nimeltä Izanagi-no-Okami, joka tuhoaa Izanamin. Samalla sumu katoaa myös televisiomaailmasta, joka palautuu alkuperäiseen muotoonsa. Seuraavana päivänä protagonisti hyvästelee ystävänsä ja palaa kotikaupunkiinsa.


title: Shin Megami Tensei: Persona 4

text: PlayStation Vitalle ilmestyneessä uudelleenjulkaisussa "Persona 4: Golden" esiintyy uusi hahmo nimeltä Marie, joka oleskelee Samettihuoneessa Igorin ja Margaretin kanssa. Marie ei muista kuka todella on tai mistä hän tulee, mutta protagonisti voi esitellä hänelle Inabaa ja auttaa kadonneiden muistojen etsinnässä muodostamalla hänen kanssaan Maailmankauden arkanan ("Aeon Arcana") sosiaalisen linkin.


title: Shin Megami Tensei: Persona 4

text: Mikäli sosiaalinen linkki Marien kanssa on maksimitasolla ennen Ameno-sagirin kohtaamista, Marien muisti palaa ja hän erakoituu televisiomaailman muista osista eristäytyneeseen paikkaan nimeltä "Ontto metsä" ("Hollow Forest"). Kun Tutkintaryhmä seuraa häntä sinne 13. helmikuuta 2012, Marie paljastaa imeneensä Inabaa uhanneen sumun itseensä Ameno-sagirin pysäyttämisen jälkeen. Estääkseen sumua enää vahingoittamasta ihmisiä, Marie aikoi antaa itsensä kuolla jäämällä tuhon partaalla olevaan Onttoon metsään. Mutta kukistamalla Marien todellisen hahmon, Kusumi-no-Okamin, Tutkintaryhmä vapauttaa hänet sumun vallasta ja antaa hänen elää normaalia elämää.


title: Shin Megami Tensei: Persona 4

text: Izanamin kukistumisen jälkeen, Marie paljastaa olevansa toinen tämän puolikkaista, Izanami-no-Mikoto, joka halusi suojella ihmiskuntaa ja johon Kunino-sagiri, Ameno-sagiri ja Izanami-no-Okami olivat nyt yhdistyneet takaisin. Protagonistin palatessa kesälomalla Inabaan, hän huomaa Marien työskentelevän oikeassa maailmassa sääennustajana nimeltä Mariko Kusumi. Lopputekstien jälkeen hänet nähdään valokuvassa Tutkintaryhmän jäsenten kanssa.


title: Lemurosaurus

text: Lemurosaurus (nimen merkitys: "”makilisko”") on sukupuuttoon kuollut myöhäispermikaudella elänyt terapsidisuku, joka kuuluu Biarmosuchia-alalahkoon. Sukuun luetaan yksi laji, "Lemurosaurus pricei".


title: Lemurosaurus

text: "Lemurosaurus" tunnetaan kahdesta kallon fossiilista (BP/1/816 ja NMQR 1702), joiden välillä on pieniä eroavaisuuksia. Toinen kalloista (NMQR 1702) on esimerkiksi kooltaan 150 % suurempi. Ensimmäisessä kallossa yläleuassa sijaitsevan "premaxilla"-luun alaosa, johon hampaat kiinnittyvät on melko vaakasuora, mutta toisessa se on yläleukaluuhun ("maxilla") nähden hiukan ylöspäin kääntyvä.


title: Lemurosaurus

text: Tämä saattaa olla lajinsisäistä muuntelua tai liittyä eläimen kasvuun, kun sen kulmahammas kasvoi kokoa. Lisäksi hampaiden jakauma "pterygoid"-luussa on erilainen ja yläleuassa kulmahampaan takaisten hampaiden määrä on toisessa kahdeksan ja toisessa viisi. "Lemurosaurusin" silmien yläpuolella on luuharjanteet, ja sen etuhampaat ovat pienet. Eläimen kallon (suurempi NMQR 1702) pituus on 10 cm ja sen kokonaispituus on arviolta noin puoli metriä.


title: Lemurosaurus

text: Ensimmäisen "Lemurosaurusin" fossiilin (BP/1/816) löysi eteläafrikkalainen paleontologi Robert Broom. Hän kuvasi sen tieteelle vuonna 1949. Kyseinen fossiili oli huonosti säilynyt kallo, joka löytyi Graaff Reinetin seudulta. Broom piti fossiilia erityisen merkittävänä sen tiettyjen ominaisuuksien vuoksi. Toisen "Lemurosaurus"-sukuun kuuluvan fossiilin (NMQR 1702) löysi J. Van Heerdenin johtama ryhmä vuonna 1974 samalta alueelta kuin ensimmäinenkin oli löytynyt. Toisena löytynyt fossiili on ensimmäisen tavoin kallo, mutta se on säilynyt paljon paremmin. Siinä on näkyvillä monia ominaisuuksia, mitkä eivät ole kunnolla säilyneet ensimmäisessä fossiilissa. Kyseinen fossiili preparoitiin vasta vuonna 2000, jolloin sen ymmärrettiin olevan "Lemurosaurus".


title: Lemurosaurus

text: Aluksi "Lemurosaurusin" uskottiin olevan "Ictidorhinusin" lähisukulainen heimossa Ictidorhinidae, kuten Broom oli olettanut. Vuonna 1970 Sigogneau luokitteli "Ictidorhinidaeen" viisi sukua: "Hipposaurus", "Ictidorhinus", "Lycaenodon", "Lemurosaurus" ja "Rubidgina". Hän uskoi heimon kuuluvan alalahkoon Gorgonopsia. Tämän lisäksi Sigogneau oli arvellut kallon (BP/1/353) olevan "Lemurosaurus", mutta uudemman tutkimuksen mukaan se eroaa muista "Lemurosaurus" fossiileista liikaa ollakseen tähän sukuun kuuluva.


title: Lemurosaurus

text: Sigogneau-Russell korjasi "ictidorhinideina" tunnettujen terapsidien taksonomiaa vuonna 1989, jolloin hän jakoi ne neljään eri heimoon. Nämä heimot olivat nimeltään: Biarmosuchidae (muun muassa "Biarmosuchus"), Hipposauridae (mm. "Hipposaurus" ja "Lycaenodon"), Ictidorhinidae (mm. "Ictidorhinus", "Lemurosaurus" ja "Rubidgina"), ja Burnetiidae (mm. "Burnetia", "Proburnetia" ja "Styracocephalus").


title: Lemurosaurus

text: Vuonna 1989 Sigogneau-Russell luokitteli nämä heimot yhteisen Biarmosuchia-nimen alle, tätä alkukantaisten terapsidien kladia olivat jo aikaisemmin ehdottaneet Hopson ja Barghusen. Biarmosuchian heimojen sukulaisuussuhteet jäivät tuolloin vielä auki ja "Styracocephalusin" on sittemmin havaittu kuuluvan alalahkoon Dinocephalia.


title: Lemurosaurus

text: Uudemmat tutkimustulokset osoittivat Ictidorhinidae-heimon alkuperäisen määritelmän olleen ei luonnollinen, ja "Lemurosaurus" luokitellaankin nykyään kladiin Burnetiamorpha, sillä se on läheisempää sukua Burnetiidae-heimon terapsideille "Burnetia" ja "Proburnetia" kuin muulle Biarmosuchialle. Burnetiamorpha saikin vuonna 2000 fylogeneettisen määritelmän: Kattavin kladi, johon kuuluu "Burnetia mirabilis", mutta ei "Biarmosuchus tener", "Hipposaurus boonstrai" eikä myöskään "Ictidorhinus martinsi".


title: Lemurosaurus

text:
Sidor & Welman (2003):
E. Amson & M. Laurin (2011):


title: Czesław Niemen

text: Czesław Niemen (), oik. Czesław Juliusz Wydrzycki, Puolan ulkopuolella usein taiteilijanimenä pelkkä Niemen, (16. helmikuuta 1939 – 17. tammikuuta 2004) oli puolalainen rockmuusikko, laulaja-lauluntekijä ja yhtyeenjohtaja, jonka aktiivisinta aikaa olivat 1960- ja 1970-luvut.


title: Czesław Niemen

text: Niemen syntyi Białystokin seudulla silloisella Valko-Venäjällä. Hänen isänsä oli pianonvirittäjä, ja poika lauloi kirkkokuorossa ja kävi musiikkilukion. Seutu yhdistettiin sotien seurauksena Neuvostoliiton alueeseen, mutta 1958 Niemen pääsi monien muiden puolalaisten tavoin muuttamaan sieltä perheineen Puolaan.


title: Czesław Niemen

text: Niemen debytoi laulajana 1960-luvun alussa esittäen puolankielistä rockia ja soulia yhtyeessä Black & Blue. Vahvan ja laaja-alaisen lauluäänensä ohella hän soitti kosketinsoittimia ja sävelsi omia kappaleita.


title: Czesław Niemen

text: Vuonna 1964 Niemen yhtyeineen esiintyi Varsovassa Marlene Dietrichin kunniaksi järjestetyssä konsertissa. Dietrich ihastui Niemenin lauluun ”Czy mnie jeszcze pamiętasz” ja levytti siitä pian itse kirjoittamansa saksankielisen version ”Mutter, hast du mir vergeben?”. Vuonna 1967 Niemen oli eronnut Black & Blue -yhtyeestä ja julkaisi laulun ”Dziwny jest ten świat” ("Maailma on outo"), josta tuli yksi sen ajan suosituimmista kommunistivaltaa kritisoivista protestilauluista Puolassa. Niemen oli maan ensimmäisiä pitkätukkaisia, värikkään ”psykedeelisiä” vaatteita käyttäviä esiintyjiä.


title: Czesław Niemen

text: Kolme ensimmäistä albumiaan Niemen levytti yhtyeensä Akwarelen (”Vesivärit”) kanssa. Sittemmin hänen yhtyeidensä nimiä olivat muun muassa Enigmatic, Grupa Niemen ja Aerolit. Vuonna 1969 hän vietti yli puoli vuotta Italiassa, levytti singlejä ja esiintyi. Hän vaihtoi tyyliään progressiiviseen rockiin, jota edusti albumi "Enigmatic". 1970-luvun alussa Niemen levytti kolme englanninkielistä albumia Saksan CBS-yhtiölle. Vuoden 1974 albumilla "Mourner's Rhapsody" olivat mukana Jan Hammer ja Rick Laird Mahavishnu Orchestrasta. Seuraavaksi Niemen suuntautui fuusiojazziin ja elektroniseen musiikkiin albumillaan "Katharsis".


title: Czesław Niemen

text: Niemen on tehnyt musiikkia myös näytelmiin ja elokuviin, kuten Andrzej Wajdan vuoden 1972 elokuvaan "Häät". Vuonna 1979 Niemen voitti Sopotin laulufestivaalit kappaleellaan "Nim przyjdzie wiosna".


title: Babati

text: Babati on kaupunki Tansaniassa. Vuonna 2012 siellä oli 93 108 asukasta. Babati on Manyaran alueen pääkaupunki ja Babatin piirikunnan hallinnollinen keskus.


title: Babati

text: Kaupungin nimi tarkoittaa paikallisella gorowan kielellä “minun isääni”. Tarinan mukaan kylä sai nimensä vuonna 1918, kun saksalainen tietyövalvoja tiedusteli nuorelta Gorowa-pojalta nykyisen Babatin kaupungin paikalla sijainneen kylän nimeä ja poika viittasi miestä keskustelemaan isänsä kanssa. Tietyövalvoja kirjasi tarinan mukaan nimen Babati lokikirjaansa kylän nimeksi.


title: Babati

text: Babatin piirikunta perustettiin vuonna 1985, Babatin ollessa vielä suhteellisen pieni kylä, kaupungin sijaan. Uusi hallinnollinen status kiihdytti merkittävästi kaupungin kasvua. Kun aikaisemmin Arushan alueeseen kuulunut Manyaran alue perustettiin vuonna 2002, Babatista tuli alueen hallinnollinen pääkaupunki.


title: Babati

text: Babatin piirikunta kuuluu Itä-Afrikan hautavajoaman ylänköön, jolle tyypillistä on melko runsas vuotuinen sadanta, joka vaihtelee 800 mm ja 1000 mm välillä. Alueella on havaittavissa kaksi sadekautta. Lyhyt sadekausi alkaa lokakuussa ja päättyy joulukuussa, kun taas pitkä sadekausi alkaa helmikuussa ja päättyy toukokuussa. Alueen ilmasto on leuto, päivittäisen keskilämpötilan vaihdellessa 20 – 25 °C välillä.


title: Babati

text: Kaupunki sijaitsee Tarangiren kansallispuiston rajalla, Babatijärven rannalla ja sen lähettyvillä kohoaa Kwaraa-vuori.


title: Babati

text: Alueen maaperä koostuu vaihtelevasti punaisesta hiesusta, harmaasta hiesusta ja savimaasta. Maaperä on kohtuullisen hedelmällistä ja sopii viljan ja palkokasvien tuotantoon.


title: Babati

text: Manyaran alueella asuu laaja kirjo etnisiä ryhmiä, joista Babatin kaupungin suurin ryhmä on Gorowa. Kaupungissa elää myös huomattava Maasai-vähemmistö.


title: Babati

text: Babati sijaitsee liikenteellisessä solmukohdassa, jonka halki kulkee etelä-pohjoissuuntaisesti Arushan ja Dodoman välinen A 104-tie. Kaupunkiin liittyy lännessä myös Singidan ja Babatin välinen B 143-tie.


title: Babati

text: Kaupungissa toimii julkinen Babatin piirikunnan sairaala sekä katolisen kirkon ylläpitämä Dareda Hospital. Lisäksi kaupungissa toimii 4 terveyskeskusta ja 32 neuvolaa.


title: Babati

text: Manyaran alueellisen komission raportin mukaan vuonna 2012 Babatin kaupungin asukkaista 48 % oli mahdollisuus hyödyntää valtion vesiverkon käyttövettä.


title: Babati

text: Kaupungissa sijaitsee 37 ala-astetta, 16 yläastetta, 3 lukiota ja 2 ammatillista oppilaitosta. Lisäksi kaupungissa sijaitsee Tansanian avoimen yliopiston (englanniksi The Open University of Tanzania) sivuoppilaitos.


title: Babati

text: Babatissa näkyy kolme televisiokanavaa ilman satelliittiyhteyksiä: Star TV, Tanzania Broadcast Corporation (TBC) ja Independent Television (ITV).


title: Babati

text: Kaupungissa on kuultavissa hyvin kaksi radiokanavaa; Mbulussa toimiva Radio Maria ja Simanjirossa toimiva Radio Terrat. Muita alueella vaihtelevasti kuuluvia radiokanavia ovat Radio Free Africa, Radio One ja Kiss FM.


title: Babati

text: Kaupungin keskustassa sijaitsee urheiluareena, Kwaraa Stadium.


title: Babati

text: Tärkeimmät talouden sektorit Manyaran alueella ovat maatalous ja kaivostoiminta. Viljelystoiminta on pääosin pienimuotoista ja yksityistä. Tärkeimpiä viljelyskasveja ovat maissi, pavut, auringonkukka, sipuli, valkosipuli, kahvi, riisi ja hirssi. Kirun laakso Babatijärven ja Manyarajärven välillä on kuitenkin erityisen hedelmällistä ja siellä on viljelty rahakasveina muun muassa vehnää ja sokeriruokoa. Laakso on ollut viljelyskäytössä kolonialismin ajoista asti ja 1930-luvulla sitä asuttivat ulkomaiset suurmaanomistajat, kuten ruotsalaiset paronit, venäläiset, amerikkalaiset ja saksalaiset.


title: Babati

text: Manyaran alue on mineraallirikasta ja sen kallioperästä löytyy muun muassa tansaniittia, rubiinia, vihreää granaattia, vihreää turmaliinia, rhodoliittia, tsavoriittia, tremoliittia, punaista graniittia, kuukiveä ja kultaa.


title: Rütlischwur

text: Rütlischwur (saksaa, ”Rütlin vala”) on nimitys myyttiselle valalle, jolle Sveitsin vanha valaliitto legendan mukaan perustui. Se liittyy myös legendaan Sveitsin kansallissankari Wilhelm Tellistä. Tarinan eri versioiden mukaan vala vannottiin joko liiton perustamisen yhteydessä vuonna 1291 tai sitten vuonna 1307.


title: Rütlischwur

text: Valaliitto oli alkujaan kolmen nykyisessä keski-Sveitsissä Vierwaldstättersee-järveä ympäröineissä laaksoissa sijainneen kantonin, Urin, Schwyzin ja Unterwaldenin välillä solmittu löyhä liitto, jonka tarkoituksena oli turvata niiden perinteiset itsehallinto-oikeudet Habsburg-sukuisia kuvernöörejä vastaan. Tarinan mukaan liiton vahvistanut vala vannottiin Rütlin niityllä, joka sijaitsee Seelisbergissä Vierwaldstätterseen vasemmalla rannalla. Vanhin tapahtumasta kertova kirjallinen lähde on Hans Schriberin laatima niin sanottu ”Sarnenin valkoinen kirja” vuodelta 1470. Siinä kuvataan vanhan valaliiton synty ja mainitaan, että kolmea kantonia edustaneet kolme miestä olivat vannoneet Rütlilla valan, jonka mukaan he vaarantaisivat tarvittaessa henkensä ja omaisuutensa puolustaakseen toisiaan. Teksti ei mainitse miesten koko nimiä, mutta Friedrich Schillerin vuonna 1804 kirjoittaman näytelmän "Wilhelm Tell" ansiosta heidät tunnetaan nimillä Werner Stauffacher (Schwyz), Walter Fürst (Uri) ja Arnold von Melchtal (Unterwalden).


title: Rütlischwur

text: Kolmen kantonin liitosta todistava dokumentti, latinankielinen vuoden 1291 liittokirja oli satojen vuosien ajan unohduksissa, kunnes se löydettiin schwyziläisestä arkistosta 1700-luvulla. Pitkään kuitenkin uskottiin, että valaliiton pohjana oli nimenomaan Rütlilla vannottu vala, joka tosin perimätiedon mukaan ajoitettiin vuoteen 1307 eikä 1291. Se myös yhdistettiin tarinaan kansallissankari Wilhelm Tellistä, jonka oletettiin eläneen samoihin aikoihin. 1500-luvulla elänyt historioitsija Ägidius Tschudi ajoitti valan teoksessaan "Chronicon Helveticum" ”Martinpäivää edeltävään keskiviikkoon” (8. marraskuuta) vuonna 1307. Vasta 1800-luvun lopulla Sveitsissä vakiintui yleiseksi käsitys, jonka mukaan Rütlin vala vannottiin vuonna 1291, ja näin sekä liittokirja, vala että Wilhelm Tell on yhdistetty samaan ajankohtaan. Käsitystä edisti Bernin kaupungin vuonna 1890 tekemä päätös yhdistää kaupungin 700-vuotisjuhlinta valaliiton perustamisen 600-vuotisjuhliin. Liiton perustamisajankohtana on pidetty elokuun ensimmäistä päivää 1291 eli kuningas Rudolf Habsburgilaisen kuolinpäivää. Nykyään 1. elokuuta on Sveitsin kansallispäivä.


title: Rütlischwur

text: Rütlin niitystä tuli 1800-luvulla sveitsiläisille symbolisesti merkittävänä paikkana suosittu vierailukohde ja se suojeltiin kansallisena muistomerkkinä.


title: Itämaisen keramiikan museo

text: Itämaisen keramiikan museo () on vuonna 1982 perustettu taidemuseo Japanin Osakassa. Museo on keskittynyt erityisesti kiinalaiseen, korealaiseen ja japanilaiseen keramiikkaan.


title: Itämaisen keramiikan museo

text: Museon kokoelmissa on yli 2 700 keramiikkaesinettä. Museon kokoelmissa on muun muassa kuuluisa Ataka-kokoelma, johon kuuluu lähes tuhat kiinalaista ja korealaista esinettä, Rhee Byung-Changin korealainen kokoelma, Shōji Hamadan töitä ja persialaista keramiikkaa. Japanilaisista esineistä kaksi kuuluu Japanin kansallisaarteisiin.


title: Itämaisen keramiikan museo

text: Museossa on esillä noin 400 merkittävää kiinalaista, korealaista ja japanilaista esinettä. Pysyvien näyttelyiden lisäksi museo järjestää erikoisnäyttelyitä.


title: Itämaisen keramiikan museo

text: Museo sai alkunsa maaliskuussa 1980, kun Sumitomo-ryhmittymä päätti lahjoittaa Ataka-kokoelman Osakan kaupungille. Osaka ilmoitti tämän jälkeen uuden museon perustamisesta Nakanoshiman puiston alueelle. Rakennustyöt aloitettiin kesäkuussa 1981, ja museon avajaistilaisuus pidettiin 6. marraskuuta 1982. Museon Ataka-kokoelman esineet olivat vuosina 1991–1992 Yhdysvaltain-kierroksella Art Institute of Chicagossa, San Franciscon taidemuseossa ja Metropolitan Museum of Artissa.


title: Itämaisen keramiikan museo

text: Museo on saanut historiansa aikana useita lisälahjoituksia. Rhee Byung-Chang lahjoitti museolle vuosina 1996 ja 1998 yhteensä 363 korealaista keramiikkaesinettä, jotka olivat vuonna 1999 esillä uuden lisärakennuksen avajaispäivänä. Mikio Horio puolestaan lahjoitti vuosina 2000–2005 satoja keramiikkaesineitä, joiden mukana oli muun muassa Shōji Hamadan tekemiä esineitä.


title: Sumbawanga

text: Sumbawanga on kaupunki Tansaniassa. Vuonna 2012 siellä oli 209 793 asukasta. Sumbawanga sijaitsee Länsi-Tansaniassa ja on Rukwan alueen pääkaupunki.


title: Castel Goffredo

text: Castel Goffredo () on kunta Italiassa Lombardian alueella Mantovan maakunnassa.


title: Mustahuppumanikki

text: Mustahuppumanikki ("Lonchura spectabilis") on loistopeippojen heimoon kuuluva varpuslintu.


title: Mustahuppumanikki

text: Mustahuppumanikkia tavataan Indonesiassa ja Papua-Uudessa-Guineassa. Sitä on kuvattu paikallisesti yleiseksi tai yleiseksi. Lajin kannankehitys on vakaa, ja se on luokiteltu elinvoimaiseksi.


title: Uudenirlanninmanikki

text: Uudenirlanninmanikki ("Lonchura forbesi") on loistopeippojen heimoon kuuluva varpuslintu.


title: Uudenirlanninmanikki

text: Uudenirlanninmanikkia tavataan Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.


title: Mustamanikki

text: Mustamanikki ("Lonchura hunsteini") on loistopeippojen heimoon kuuluva varpuslintu.


title: Mustamanikki

text: Mustamanikkia tavataan Papua-Uudessa-Guineassa. Sitä on kuvattu paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.


title: Poika ja pilves

text: Poika ja pilves on suomalaisen death metal -yhtye Tukkanuotan neljäs EP-levy. Se julkaistiin 31. tammikuuta 2014 levymerkillä Stay Heavy Records.


title: Asenapiini

text: Asenapiini (kauppanimillä "Sycrest" ja "Saphris") on epätyypillinen eli toisen polven psykoosilääke, joka vaikuttaa keskushermostossa useisiin hermosolujen välittäjäainevastaanottajiin. Sitä käytetään kaksisuuntaisen mielialahäiriön tyypin 1 keskivaikean tai vaikean maanisen vaiheen hoitoon; sekä joissain maissa myös skitsofrenian hoitoon.


title: Asenapiini

text: Yhdysvaltain lääkevirasto FDA myönsi lääkkeelle myyntiluvan 26. marraskuuta 2007. EU-alueelle lääke sai myyntiluvan 2010, mutta vain kaksisuuntaisen mielialahäiriön maanisen vaiheen hoitoon. Myyntilupaa skitsofrenian hoitoon ei myönnetty, koska riittävää tehoa ei voitu osoittaa lyhytkestoisissa tutkimuksissa.


title: Asenapiini

text: Asenapiinia on saatavilla 5 mg ja 10 mg suussa liukenevina annoksina, ja sitä markkinoi Suomessa Oy H. Lundbeck Ab.


title: Asenapiini

text: Useammalla kuin joka 10:nnellä käyttäjällä ilmenee ahdistusta ja uneliaisuutta.


title: Asenapiini

text: Yhdellä 10−100:sta käyttäjästä ilmenee eräitä ekstrapyramidaalioireita (lihassupistuksia, lihaskireyksiä, tavallisten lihassupistusten hitautta tai pitkittymistä, liikkeiden hitautta, vapinaa), maksan valkuaisainearvojen kasvua, pahoinvointia, heitehuimausta, kuolaamista, ruokahalun lisääntymistä, lihomista, suun tai kielen tunnottomuutta, makuaistin muuttumista, uupumusta, väsymystä, rauhoittavaa vaikutusta ja rauhattomuutta.


title: Asenapiini

text: Yhdellä 100−1000:sta käyttäjästä esiintyy sydämen keskiosan johtumiskatkos, sydämen QT-ajan pidentymistä, epänormaalin hidasta tai nopeaa sydämen lyöntirytmiä, nielemisvaikeuksia, lisää ekstrapyramidaalioireita (silmien, kielen tai leuan epänormaaleja liikkeitä, kouristuksia, liikkeiden rauhattomuutta), ongelmia puheessa, kielen turvotusta tai kipua, suun haavoja, arkuutta, punoitusta, turvotusta tai rakkuloita, pistelyä kielessä tai suussa, seksuaalinen toimintahäiriö, kuukautisten epäsäännöllisyyttä tai puuttumista, levottomia jalkoja (epämiellyttävät tuntemuksia jaloissa) ja matalaa verenpainetta seistessä tai muutoin.